text:
Mide Bubu Ame Tsitsi Siwo Le Mia Dome Ŋu
“Bu amegãɖeɖi la.”
1. Nɔnɔme wɔnublanui ka mee amegbetɔwo le?
YEHOWA meɖoe be amegbetɔwo natsi, agbɔdzɔ ahakpe fu o. Ke boŋ efe tameɖoɖoe nye be ŋutsuwo kple nyɔnuwo siaa nanɔ lãmesẽ nyui me le Paradiso me. Gake fifia ‘nuwɔwɔ blibo la katã le ŋeŋem, eye wòle veve sem.’ (Rom. 8:22) Aleke nèsusu be Mawu ase le eɖokui me ne ekpɔ ale si nu vɔ̃ me tsonuwo le nu gblẽm le amegbetɔwo ŋui? Nublanuitɔe la, amewo gblẽa ame tsitsi geɖe ɖi le ɣeyiɣi si me wohiã kpekpeɖeŋu le wu.
2. Nu ka ta Kristotɔwo kpɔa dzidzɔ ɖe ame tsitsiwo ŋu etɔxɛe?
2 Yehowa fe amewo ya kpɔa dzidzɔ ɖe ame tsitsi siwo le wofe hameawo me ŋu. Wofe nunya ɖea vi na mí eye woɖoa xɔse fe kpɔɖeŋu ɖi na mí. Le mía dometɔ geɖe gome la, nɔvi tsitsi malɔ̃nugbɔ siawo dometɔ aɖewo nye míafe fometɔwo. Gake ne womenye míafe fometɔwo o gɔ̃ hã la, mí katã míate ŋu alé be na wo nyuie. (Gal. 6:10; 1 Pet. 1:22) Ale si Mawu bua ame tsitsiwo me dzodzro aɖe vi na mí katã. Eye míadzro agba si le ame tsitsi siawo fe fometɔwo kple hamea dzi le beléle na wo me hã me.
‘MÈGAGBEM O’
3, 4. (a) Nu vevi kae Psalmo 71 lia ŋlɔla bia Yehowa? (b) Nu kae hamea me tɔ tsitsiwo ate ŋu ado gbe ɖa abia Mawu?
3 Hakpalaa fo koko na Mawu le Psalmo 71:9 be: “Mègagbem le amegãkuɣi o, eye ne nye ŋusẽ nu yi la, mègagblẽm ɖi o!” Edze abe psalmo sia nye Psalmo 70 lia, si fe kpukpui gbãtɔ ɖee fia be enye “David tɔ,” la dzi yiyi ene. Eya ta anɔ eme be David ye bia nu si le Psalmo 71:9 la. Esubɔ Mawu tso ɖevime va se ɖe efe tsitsime, eye Yehowa zãe wòwɔ nu gãgãwo. (1 Sam. 17:33-37, 50; 1 Fia. 2:1-3, 10) Ke hã David kpɔe be ehiã be yeabia Yehowa be wòayi edzi ave ye nu.
4 Egbea ame geɖe le abe David ene. Woyi edzi le Mawu kafum ale si woate ŋui, togbɔ be wotsi xɔ fe geɖe eye wole “ŋkeke vɔ̃wo” me hã. (Nyagb. 12:1-7) Wo dometɔ geɖe magate ŋu awɔ nu siwo katã wowɔna tsã o; ele alea le subɔsubɔdɔa hã gome. Gake woawo hã ate ŋu afo koko na Yehowa be wòayi edzi ayra yewo ahalé be na yewo. Nutefewɔla tsitsi siawo ate ŋu aka ɖe edzi be Mawu ase yewofe gbedodoɖawo. Elabena wofe dzimaɖitsitsiwo sɔ kple esiwo gbɔgbɔ ʋã David wòɖe gblɔ.
5. Aleke Yehowa bua nutefewɔla tsitsiwoe?
5 Ŋɔŋlɔawo na eme kɔ be Yehowa dea asixɔxɔ gã esubɔla wɔnutefe tsitsiwo ŋu eye wòdi be míade bubu wo ŋu. (Ps. 22:25-27; Lod. 16:31; 20:29) Mawu gblɔ le 3 Mose 19:32 be: “Amegã ta ɣi ŋku me nànɔ tsitre ɖo, eye bu amegã ɖeɖi la, eye nàvɔ̃ wò Mawu la. Nyee nye Yehowa!” Ɛ̃, bubudede ame tsitsiwo ŋu nye nudidi vevi le blema esime woŋlɔ nya siawo, eye wògale nenema egbea hã. Ke wo dzi kpɔkpɔ ya ɖe? Ame kawo fe agbanɔamedzie wònye?
ƑOMETƆWO ƑE AGBANƆAMEDZI
6. Kpɔɖeŋu kae Yesu ɖo ɖi le dzilaa dzi kpɔkpɔ me?
6 Mawu fe Nya la gblɔ na mí be: “Bu fofowò kple dawò.” (2 Mose 20:12; Ef. 6:2) Yesu te gbe ɖe sedede sia fe nu vevi nyenye dzi esi wòbu fɔ Farisitɔwo kple agbalẽfiala siwo gbe wo dzilawo dzi kpɔkpɔ. (Marko 7:5, 10-13) Yesu ŋutɔ ɖo kpɔɖeŋu nyui ɖi. Le kpɔɖeŋu me, esi wòɖo kudo nu le fuwɔametia ŋu la, etsɔ dadaa, si anya zu ahosi ɣemaɣi la, dzi kpɔkpɔ de nusrɔ̃la si wòlɔ̃na si nye Yohanes si.
7. (a) Mɔfiame kae apostolo Paulo na ku ɖe dzilawo dzi kpɔkpɔ ŋu? (b) Nu ka ŋue Paulo nɔ nu fom tsoe hafi gblɔ nya mawo?
7 Gbɔgbɔ ʋã apostolo Paulo wòŋlɔ ɖi be, ele be xɔsetɔwo nakpɔ wofe afemetɔwo dzi. (Mixlẽ 1 Timoteo 5:4, 8, 16.) Paulo gblɔ nya sia esime wònɔ nu fom tso ame siwo dze be hamea nana gakpekpeɖeŋu wo ŋu. Ena eme kɔ be ame siwo koŋ akpɔ ahosi tsitsiwo dzie nye wo viwo kple mamayɔviwo kpakple fometɔ bubu siwo nye xɔsetɔwo. Esia awɔe be womanye agba na hamea madzemadzee o. Nenema kee egbea hã mɔ siwo dzi Kristotɔ ɖea “ɖokuitsɔtsɔ na Mawu” fiana le dometɔ ɖekae nye be wòakpɔ efe fometɔwo fe nuhiahiãwo gbɔ na wo.
8. Nu ka tae nunya le eme be Biblia megblɔ ale si tututu viwo akpɔ wo dzila tsitsiwo dzi o?
8 Kpuie ko la, agba le vi tsitsi siwo nye Kristotɔwo dzi be woakpɔ wo dzilawo fe ŋutilãmenuhiahiãwo gbɔ na wo. Togbɔ be fometɔ siwo nye xɔsetɔwo ŋue Paulo nɔ nu fom tsoe hã la, mele be míagblẽ mía dzila siwo mele Kristo hamea me o la ɖi o. Esi wònye fome ɖe sia ɖe kple efe nɔnɔmee ta la, ale si tututu viwo akpɔ wo dzilawo dzi la le vovovo. Ame tsitsiwo fe nuhiahiãwo, nɔnɔme kple lãmesẽ le vovovo. Vi geɖe le wo dometɔ aɖewo si; gake vi ɖeka koe le bubuwo ya si. Le dukɔ aɖewo me la, dziɖuɖua doa alɔ ame tsitsiwo, gake mele alea le bubuwo me o. Eye dzila tsitsiawo ŋutɔ hã fe didiwo mele ɖeka o. Eya ta manyo be míafo nu atsi tre ɖe ale si ame aɖe le dzilaa tsitsiwo dzi kpɔm ale si wòate ŋui la ŋu o, eye manye lɔlɔ̃ ɖeɖe fia hã o. Yehowa ate ŋu ayra ɖe wofe nyametsotso ɖe sia ɖe si wɔ ɖeka kple Ŋɔŋlɔawo la dzi ahana wòadze edzi, abe ale si ko wòwɔe na efe amewo tso Mose fe ŋkekea me ke ene.
9-11. (a) Nɔnɔme sesẽ kawoe ate ŋu adze ŋgɔ nɔvi aɖewo? (Kpɔ nɔnɔmetata si le nyati sia fe gɔmedzedze.) (b) Nu ka tae mele be vi tsitsiwo natsɔ dzitsitsi aɖe asi le ɣeyiɣiawo katã fe subɔsubɔdɔa ŋu o? Gblɔ efe kpɔɖeŋu.
9 Ne viwo le didife tso wo dzilawo gbɔ la, ate ŋu asesẽ be woana kpekpeɖeŋu si dzilawo hiã la wo. Ne edzɔ be dzilaa fe lãme gblẽ kpata, ɖewohĩ edze anyi eye efe fu aɖe ŋe, alo afɔku bubu aɖe dzɔ ɖe edzi la, ahiã be woayi aɖakpɔ Papa kple Dada ɖa kaba. Esia megbe la, dzilawo ahiã kpekpeɖeŋu ɣeyiɣi kpui aɖe loo, alo ɣeyiɣi didi. *
10 Nyametsotso sesẽwo ate ŋu adze ŋgɔ ɣeyiɣiawo katã fe subɔla siwo le subɔsubɔm le tefe siwo didi tso wo de. Ame siwo le subɔsubɔm le Betel, dutanyanyuigblɔlawo kple dzikpɔla mɔzɔlawo katã dea asixɔxɔ wofe dɔdeasia ŋu hebunɛ be enye Yehowa fe yayra. Ke hã ne wo dzilawo dze dɔ la, ɖewohĩ nu gbãtɔ si ava susu me na woe nye, ‘Ehiã be míaɖe asi le dɔdeasia ŋu ayi afe aɖakpɔ mía dzilawo dzi.’ Gake anyo be woado gbe ɖa tso nɔnɔmea ŋu ahakpɔe ɖa be ema tututue wo dzilawo hiã alo di ŋutɔŋutɔ mahã. Mele be ame aɖeke natsɔ dzitsitsi aɖe asi le subɔsubɔmɔnukpɔkpɔwo ŋu o, eye mehiãna kokoko o. Ðe wòanye be ɣeyiɣi kpui aɖe fe lãmesẽkuxi, si gbɔ nɔvi siwo le hame si me dzilaawo le me alɔ̃ faa be yewoakpɔ yea?
11 Bu nɔviŋutsu eve siwo nye dadaviwo, siwo le subɔsubɔm le dukɔ didi aɖe me fe kpɔɖeŋua ŋu kpɔ. Ðeka nye dutanyanyuigblɔla le Anyiehe Amerika, eye evelia le dɔ wɔm le míafe dɔwɔfe gã le Brooklyn, New York. Nɔviŋutsu siawo dzila tsitsiwo hiã kpekpeɖeŋu. Eya ta wo ame evea kpakple wo srɔ̃wo yi ɖakpɔ wo dzilawo ɖa le keke Japan ke be yewoakpɔ mɔ nyuitɔ si nu yewoakpe ɖe wo ŋu le. Ɣeyiɣi aɖe megbe la, ame si le Anyiehe Amerika la kple srɔ̃a nɔ susu wɔm be yewoaɖe asi le dutanyanyuigbɔgblɔdɔa ŋu atrɔ ayi afe. Ɣemaɣi tututu la, hamemetsitsiwo fe ha fe ɖoɖowo gbɔ kpɔla si le wo dzilawo fe hamea me la fo ka na wo. Hamemetsitsiwo dzro nɔnɔmea me eye wodi be atsu kple asia nayi wofe dutanyanyuigbɔgblɔdɔa dzi ɣeyiɣi didi si woate ŋui. Hamemetsitsiawo kpɔ ŋudzedze ɖe subɔsubɔdɔ si wɔm nɔviŋutsua kple srɔ̃a le ŋu eye woɖoe kplikpaa be yewoana kpekpeɖeŋu ɖe sia ɖe si hiã le wo dzilawo dzi kpɔkpɔ me. Ƒome siawo me tɔwo katã kpɔ dzidzɔ ɖe kpekpeɖeŋu si wona wo lɔlɔ̃tɔe la ŋu ale gbegbe.
12. Ne Kristotɔwo fe fomewo le ɖoɖo wɔm ɖe dzila tsitsiwo dzi kpɔkpɔ ŋu la, nu ka ŋue wòle be woatsi dzi ɖo?
12 Ðoɖo ka kee Kristotɔwo fe fomewo ɖawɔ hena wo dzila tsitsiwo dzi kpɔkpɔ o, ele be woakpɔ egbɔ be nyametsotso ɖe sia ɖe si woawɔ la nana woafo nu nyui tso Mawu fe ŋkɔa ŋu. Míadi gbeɖe be míaɖi subɔsubɔhakplɔla siwo nɔ anyi le Yesu fe ŋkekea me o. (Mat. 15:3-6) Míedi be míafe nyametsotsowo nakɔ Mawu kple hamea siaa ŋu.
HAMEA ƑE AGBANƆAMEDZI
13, 14. Aleke Ŋɔŋlɔawo ɖee fia be ele be hamewo nana kpekpeɖeŋu ame tsitsi siwo le wo dome?
13 Menye mí katãe ate ŋu akpe ɖe ɣeyiɣiawo katã fe subɔlawo ŋu abe ale si nɔvi siwo ŋu míefo nu tsoe wɔe ene o. Ke hã, nɔnɔme aɖe si do mo ɖa le fe alafa gbãtɔ me na wòdze fãa be hamewo tsɔa ɖe le nɔviŋutsu kple nɔvinyɔnu tsitsi siwo ɖoa kpɔɖeŋu nyui la fe nuhiahiãwo gbɔ kpɔkpɔ me vevie. Biblia gblɔ le Yerusalem hamea ŋu be, “naneke mehiã wo dometɔ aɖeke o.” Esia mefia be nuwo de wo katã dzi o. Edze fãa be wo dometɔ aɖewo da ahe, gake “[womaa nuwo] na ame sia ame, le efe hiahiã nu.” (Dɔw. 4:34, 35) Emegbe la, kuxi aɖe do mo ɖa le hame ma me. Woka nya ta be wonɔ “ahosi [aɖewo] gblẽm ɖi le gbe sia gbe nuɖuɖu la mama me.” Eya ta apostoloawo na woɖo ŋutsu siwo dze be woawɔ ɖoɖo siwo sɔ atsɔ akpɔ egbɔ be wokpɔ ahosiwo fe nuhiahiãwo gbɔ nyuie ale si dze ameŋkumemakpɔmakpɔtɔe. (Dɔw. 6:1-5) Enye nyatefe be ɖeko wowɔ ɖoɖo ɖe gbe sia gbe nuɖuɖu mama la ŋu be woatsɔ akpɔ ame siwo va zu Kristotɔwo le fe 33 M.Ŋ. fe Pentekoste dzi, siwo tsi Yerusalem hena ɣeyiɣi aɖe be woatu wofe xɔse ɖo la, fe nuhiahiãwo gbɔ. Ke hã, ale si apostoloawo wɔ nui ɖee fia be hamewo ate ŋu ado alɔ nutefewɔla tsitsi siwo hiã kpekpeɖeŋu.
14 Abe ale si míede dzesii ene la, Paulo na mɔfiame Timoteo ku ɖe nɔnɔme siwo me wòasɔ le be hamea nana ŋutilãmekpekpeɖeŋu ahosi Kristotɔ aɖe la ŋu. (1 Tim. 5:3-16) Nenema kee gbɔgbɔ ʋã Yakobo wògblɔ be wobia tso Kristotɔwo si be woakpe ɖe tsyɔ̃eviwo, ahosiwo kple ame bubu siwo ɖo xaxa alo hiã me la ŋu. (Yak. 1:27; 2:15-17) Apostolo Yohanes hã bia be: “Ame sia ame si si xexe sia me nunɔamesiwo le, eye wòkpɔ nɔvia le hiã me, gake wògbe nublanuikpɔkpɔ nɛ la, mɔ ka nue Mawu fe lɔlɔ̃ nɔa eme le?” (1 Yoh. 3:17) Ne agba le Kristotɔ ɖekaɖekawo dzi be woakpe ɖe ame siwo hiã tu ŋu la, ɖe manɔ alea le hamea gome geɖe wu oa?
15. Nu kawoe ate ŋu akpɔ ŋusẽ ɖe kpekpeɖeŋu si míana ame tsitsiwo dzi?
15 Le dukɔ aɖewo me la, dziɖuɖua wɔ ɖoɖo ɖe dzudzɔxɔledɔmega, ame tsitsiwo dzikpɔfewo kple kpekpeɖeŋu bubuwo ŋu na dumevi tsitsiwo. (Rom. 13:6) Gake ɖoɖo siawo mele dukɔ aɖewo me o. Eya ta ŋutilãmekpekpeɖeŋu si fometɔwo kple hamea ana nɔvi tsitsiwo la nɔa te ɖe nɔnɔmeawo dzi. Ne vi tsitsi xɔsetɔwo le didife tso wo dzilawo gbɔ la, esia ate ŋu akpɔ ŋusẽ ɖe kpekpeɖeŋu si woate ŋu ana dzi. Anyo be vi tsitsiawo nanɔ dze ɖom kple wo dzilawo fe hamemetsitsiwo edziedzi be akpa kple evea nase fomea fe nɔnɔmewo gɔme nyuie. Le kpɔɖeŋu me, hamemetsitsiwo ate ŋu akpe ɖe dzila tsitsiawo ŋu woanya dziɖuɖua fe ɖoɖo siwo ŋu dɔ woate ŋu awɔ le wo gbɔ. Hamemetsitsiawo ate ŋu ade dzesi nanewo siwo wòle be ɖeviawo nanya, abe lɛta siwo dzilawo xɔ gake womeʋu wo o alo atike siwo womeno o ene. Dzeɖoɖo edziedzi alea be woanya ale si nɔnɔmeawo le ate ŋu ana woakpɔ kuxi aɖewo gbɔ kaba hafi ɖewohĩ woava do gã ɖe edzi. Ne ame aɖewo li siwo te ɖe dzilawo ŋu, siwo anɔ kpekpeɖeŋu alo aɖaŋuɖoɖo nam vi siwo le didife la, esia ate ŋu aɖe wofe dzimaɖitsitsi dzi akpɔtɔ.
16. Aleke Kristotɔ aɖewo le kpekpem ɖe hamea me tɔ tsitsiwo ŋui?
16 Lɔlɔ̃ si le Kristotɔwo si na nɔvi tsitsi siawo ʋãa wo dometɔ aɖewo wozãa wofe ɣeyiɣi kple ŋusẽ tsɔ kpena ɖe wo ŋu ale si woate ŋui. Wotsɔa ɖe le eme na hamea me tɔ tsitsiwo etɔxɛe. Nɔvi aɖewo siwo tsɔ wo ɖokuiwo na faa la maa agbaa kple nɔvi bubuwo henɔa wo nɔewo ɖɔlim le ame tsitsiawo dzi kpɔkpɔ me. Togbɔ be ɖewohĩ woawo ŋutɔ womate ŋu awɔ ɣeyiɣiawo katã fe subɔsubɔdɔa o hã la, enyea dzidzɔ na wo be woakpe ɖe nɔvi tsitsi siawo fe viwo ŋu woayi wofe dɔdeasia dzi ɣeyiɣi didi si woate ŋui. Gbɔgbɔ nyui ka gbegbee nye esi nɔvi siawo le ɖeɖem fia! Ke hã, dɔmenyonuwɔna siawo meɖe agba si le viwo dzi be woakpɔ wo dzilawo dzi ale si woate ŋui la le wo dzi o.
MIDE BUBU AME TSITSIWO ŊU EYE MIADE DZI ƑO NA WO
17, 18. Akpa kae nɔnɔme si le ame si wɔna le ame tsitsiwo dzi kpɔkpɔ me?
17 Ame tsitsiwo kple ame siwo le wo dzi kpɔm siaa ate ŋu ana tenɔnɔ ɖe kuxi siwo wodoa goe nu nanɔ bɔbɔe na wo, ne nɔnɔme nyui le wo si. Ɣeaɖewoɣi la, tsitsi nana dzi ɖena le ame fo alo ame léa blanui gɔ̃ hã. Eya ta ahiã be nàdze agbagba ɖe sia ɖe ade bubu nɔvi tsitsiwo ŋu ahade dzi fo na wo. Àte ŋu awɔ esia ne èɖoa dze tuameɖowo kpli wo. Ele be míanɔ nɔvi siwo subɔ nutefewɔwɔtɔe fe geɖe la kafum. Yehowa meŋlɔ nu siwo katã wowɔ le esubɔsubɔ me la be o, eye wo nɔvi Kristotɔwo hã meŋlɔ wo be o.
18 Gakpe ɖe eŋu la, gbe sia gbe gbanɔamedziwo tsɔtsɔ ate ŋu anɔ wodzoe wu ne ame tsitsiawo kple wo dzikpɔlawo siaa doa nukokoe na wo nɔewo. (Nyagb. 3:1, 4) Ame tsitsi geɖe medina be yewoanɔ nu geɖe fũu biam tso amewo si o. Wonya be ale si yewowɔa nui ate ŋu akpɔ ŋusẽ ɖe beléle si amewo ana yewo kple zi ale si woava di yewo kpɔ la dzi. Eya ta etea ŋu dzɔna zi geɖe be nɔvi aɖe nagblɔ be, “Ðe meyi be made dzi fo na nɔvi tsitsi la, gake afi ma yiyi de dzi fo na nye ŋutɔ hã.”
19. Nu kae ate ŋu alé mí katã ɖe te le xaxawo me?
19 Míele mɔ kpɔm vevie na ɣeyiɣi si fukpekpe kple blibomademade me tsonuwo nu ayi keŋkeŋ. Gake hafi ɣemaɣi naɖo la, ele be Mawu subɔlawo katã nana wofe susu nanɔ agbe mavɔ mɔkpɔkpɔa ŋu. Míenyae be Mawu fe ŋugbedodowo dzi xɔxɔ se ye nye seke si léa mí ɖe te le xaxawo me. Le esia ta “míenaa ta o; ke boŋ ne ame si míenye le gotagome le gbegblẽm hã la, kakaɖedzi li be, wole ame si míenye le ememe ya wɔm yeyee tso ŋkeke yi ŋkeke.” (2 Kor. 4:16-18; Heb. 6:18, 19) Gake tsɔ kpe ɖe Mawu fe ŋugbedodowo dzi xɔxɔ se vevie ŋu la, nu ka hãe ate ŋu akpe ɖe ŋuwò le dzila tsitsiwo dzi kpɔkpɔ me? Míadzro esia ŋuti ɖaŋuɖoɖo nyui aɖewo me le nyati si kplɔe ɖo me.
^ mm. 9 Dzila tsitsiwo dzi kpɔkpɔ ŋuti ɖaŋuɖoɖo aɖewo le nyati si kplɔe ɖo me na dzilawo kple wo viwo.


c: text/html

text:
GBETAKPƆXƆ NOVEMBER 2013
Alakpanya Siwo Na Ame Aɖewo Melɔ̃ Mawu O
Alakpanya siwo subɔsubɔhawo gblɔ tso Mawu ŋu fe alafa geɖee nye esia la na wòsesẽ na ame aɖewo be woalɔ̃ Mawu eye wosusu be ele adzɔge boo tso yewo gbɔ. Aleke míewɔ nya be Mawu mele adzɔge tso mía gbɔ o eye efe tame mesẽ o?
Nu Si Ta Wòsesẽna Na Ame Aɖewo Be Woalɔ̃ Mawu
Ðe wòwɔ na wò be Mawu metsɔ ɖeke le eme na wò oa? Ðe míate ŋu alɔ̃ Mawu oa? Xlẽ nu tso nu si tae Kristotɔ aɖewo se le wo ɖokui me nenema ɖo la ŋu.
Alakpanya Gbãtɔ: Wobe Ŋkɔ Mele Mawu Si O
Ðe míate ŋu anya Mawu fe ŋkɔa ahazãea? Nu ka tae nya sia le vevie?
Alakpanya Evelia: Wobe Enye Amlima Mawu
Mawuɖekaetɔ̃ fe nufiafia la menana amewo dzea si Mawu nyuie helɔ̃nɛ o. Ðe nàte ŋu alɔ̃ ame aɖe si màte ŋu anya alo ase ale si wòle gɔme o la vavã?
Alakpanya Etɔ̃lia: Wobe Mawu Ƒe Tame Sẽ
Ame geɖe xɔe se be Mawu hea to na nu vɔ̃ wɔlawo tegbee. Ðe Mawu wɔa nu vɔ̃ɖia? Nu ka tututue dzɔna ɖe ame dzi ne eku?
Nyatefe La Ana Ablɔɖe Wò
Yesu fe nya kae ate ŋu akpe ɖe mía ŋu míanya nenye be subɔsubɔhawo fe nufiafia aɖe nye nyatefe alo aʋatso?
Ale Si Nàfo Nu Kple Viwòa Evɔ Màhe Nya Ðe Eŋu O
Viwòa le amenyenye fomevi aɖe tum ɖo eye ehiã be woana mɔnukpɔkpɔe wòagblɔ efe susuwo. Aleke nàte ŋu akpe ɖe eŋu?
Enye “Tefeɖola Na Ame Siwo Dinɛ Vevie”
Xɔse ka fomevie dzea Yehowa ŋu? Aleke wòɖoa etefe na esubɔla wɔnutefewo?
Wobui ‘Ame Dzɔdzɔe To Dɔwɔwɔwo Me’
Aleke Raxab fe ŋutinyaa ɖee fia be Yehowa dea asixɔxɔ mía dometɔ ɖe sia ɖe ŋu? Aleke míate ŋu asrɔ̃ efe xɔse?
Biblia Me Biabiawo Ƒe Ŋuɖoɖowo
Ame nyuiwo katãe ayi dzifoa? Xlẽ nu tso nya si Biblia gblɔ ŋu.
Internet Dzi Nu Bubuwo
Ðe Yehowa Ðasefowo Xɔe Se Be Yewofe Subɔsubɔhae Nye Vavãtɔa?
Ðe Yesu gblɔ be mɔ geɖewo li siwo kplɔa ame yia ɖeɖekpɔkpɔ mea?

robotstxt: allowed

filter: keep


text:
Ðe Nɔfe Aɖe Koŋ Le Mawu Sia?
Ale si Biblia ɖo eŋui
Ɛ̃. Nɔfe aɖe koŋ le Mawu si, eyae nye dzifowo. Ðe ŋugble tso Biblia me nuŋlɔɖi siawo ŋu kpɔ:
Salomo gblɔ le gbedodoɖa me be: “
Nàsee le nɔwòfe le dzifo.”—1 Fiawo 8:43.
Yesu fia efe nusrɔ̃lawo be woado gbe ɖa na wo “
Fofo si le dzifowo.”—Mateo 6:9.
Esi wofɔ Yesu ɖe tsitre la, “
dzifo ŋutɔŋutɔ wòge ɖo, bene wòado ɖe Mawu ŋutɔ ŋkume.”—Hebritɔwo 9:24.
Mawunyakpukpui siawo ɖee fia be ame ŋutɔŋutɔe Yehowa Mawu nye eye be mele afi sia afi o, ke boŋ dzifo koe nye enɔfe.


text:
NU SI AKPE ÐE ƑOMEWO ŊU | SRƆ̃TƆWO
Ale Si Miafo Asa Na Nya Tɔamewo Gbɔgblɔ
KUXIA
Ɣesiaɣi si masɔmasɔ ɖo wò kple srɔ̃wò dome la, miedudua nya tɔamewo kɔna ɖe mia nɔewo dzi bababa. Nya tɔamewo gbɔgblɔ va xɔ afe ɖe miafe fomea me ale gbegbe be ɖeko wòva zu tsi mienona gbe sia gbe.
Ne aleae wòle le miafe fomea me la, miate ŋu atrɔ asi le nɔnɔme sia ŋu. Gake gbã la, ahiã be mianya nu siwo gbɔ wòtso kple nu si tae asitɔtrɔ le nɔnɔmea ŋu aɖe vi na mi.
NU SI GBƆ WÒTSONA
Ƒome si me wohe ame le. Wohe srɔ̃ŋutsu kple srɔ̃nyɔnu geɖe le fome siwo me nya tɔamewo gbɔgblɔ xɔ afe ɖo la me. Srɔ̃tɔawo dometɔ ɖeka alo wo ame evea siaa anya nɔ nu fom na nɔvia abe ale si ko wo dzilawo foa nu na wo nɔewo ene.
Modzakaɖeɖe fe ŋusẽkpɔɖeamedzi. Wogblɔa nya tɔamewo le filmwo kple television dzi fefewo me tsɔ doa nukokoe na amewo, eye esia wɔe be nukpɔlawo va susunɛ be naneke megblẽ le wo ŋu o, alo nukokoedonamenya koe wonye.
Dekɔnu. Wofia dukɔ aɖewo me tɔwo be ŋutsu siwo zia ame dzi lae nye “ŋutsu ŋutɔŋutɔwo,” eye ele be nyɔnuwo hã fe mo nasẽ ne womagabu wo be wonye gbɔdzɔgbɔdzɔtɔwo o. Ale wɔ ne masɔmasɔwo do mo ɖa la, srɔ̃tɔ siwo si nɔnɔme siawo le la bua wo nɔewo futɔwoe le esi etefe be woabu wo nɔewo xɔlɔ̃woe, eye wogblɔa nya siwo tɔa ame le esi tefe be woagblɔ nya siwo tua ame ɖo.
Eɖanye susu ka tae wogblɔ nya tɔamewo ɖo o, ate ŋu ahe srɔ̃gbegbe kple lãmesẽkuxi geɖewo avɛ. Ame aɖewo gblɔ gɔ̃ hã be dzugbewo vena wu fofo. Le kpɔɖeŋu me, nyɔnu aɖe si srɔ̃a dzuna hefona la gblɔ be: “Ne srɔ̃nye dzum la eveam wu be wòafom. Anyo nam be wòanɔ foyem wu be wòanɔ dzuyem.”
Nu kae nàte ŋu awɔ ne nya tɔamewo gbɔgblɔ le nu gblẽm le miafe srɔ̃ɖeɖea ŋu?
NU SI NÀTE ŊU AWƆ
Se veve ɖe ame nu. Tsɔ ɖokuiwò ɖo srɔ̃wòa tefe, dze agbagba nànya ale si wò nyawo nana wòsena le eɖokui me. Ne anya wɔ la, dze agbagba nàɖo ŋku nudzɔdzɔ aɖe koŋ si me wò nyagbɔgblɔwo do vevesese nɛ la dzi. Mègada susu ɖe nya si tututu nègblɔ nɛ la dzi o; ke boŋ bu ale si srɔ̃wòa se le eɖokui me le nya si nègblɔ nɛ ŋu la ŋu. Ðe nàte ŋu abu mɔ bubu aɖewo siwo nu nàte ŋu agblɔ nya ma ke le evɔ mavee oa? Biblia gblɔ be: “Nyaŋuɖoɖo fafɛ tsia dziku nu; ke gbe da ɖe ame gbɔ nana dɔmedzoe flana.”—Lododowo 15:1.
Lé ŋku ɖe srɔ̃tɔ siwo dea bubu wo nɔewo ŋu la ŋu. Ne ame siwo gblɔa nya tɔamewo fe nufofo kpɔ ŋusẽ ɖe dziwò la, ke srɔ̃ ame siwo ɖoa kpɔɖeŋu nyui le nufofo me. Nɔ to lém ɖe srɔ̃tɔ siwo ɖoa kpɔɖeŋu nyui le nufofo na wo nɔewo me la ŋu.—Biblia fe gɔmeɖose: Filipitɔwo 3:17.
Migaɖo ŋku nu siwo do dzidzɔ na mi va yi la dzi. Zi geɖe la, dzi mee nya tɔamewo gbɔgblɔ tsona, ke menye nu mee o. Eya ta dze agbagba nànɔ susu nyui bum ɖe srɔ̃wòa ŋu. Ðo ŋku nu siwo do dzidzɔ na mi va yi la dzi. Kpɔ foto siwo mieɖe gbe aɖe gbe va yi. Nu kae ɖi kokoe na wò le wo ŋu? Nɔnɔme nyui kawoe he mi ɖe mia nɔewo ŋu?—Biblia fe gɔmeɖose: Luka 6:45.
Zã ŋkɔtefenɔnya “me” le wò nyagbɔgblɔwo me. Esi nànɔ nya tɔamewo gblɔm ɖe srɔ̃wò ŋu tefe la, gblɔ ale si nu si dzɔ la te ɖe dziwòe boŋ. Le kpɔɖeŋu me, gbɔgblɔ be “Ne èwɔ ɖoɖowo evɔ mègblɔe nam do ŋgɔ o la, mesena le ɖokuinye me be mèbu ŋunye o” ana srɔ̃wòa naɖo nya ŋu tufafatɔe wu be nàgblɔ be “Nenema koe nèle—ɖeko nèwɔa ɖoɖowo le ɖokuiwò si ɣesiaɣi, evɔ mègblɔnɛ nam do ŋgɔ o.”—Biblia fe gɔmeɖose: Kolosetɔwo 4:6.
Nya ɣeyiɣi si nàtɔ dzeɖoɖoa. Ne èkpɔe be dziku di be yeage ɖe nyaa me eye nya tɔamewo te dodo la, anyo be miaɖe asi le nyaa ŋu gbɔ. Zi geɖe la, enyo be nàdzo ahafo asa na nyahehe va se ɖe esime miafe dzi dze eme be miate ŋu akpɔ nyaa gbɔ le ŋutifafa me.—Biblia fe gɔmeɖose: Lododowo 17:14.
Zi geɖe la, dzi mee nya tɔamewo gbɔgblɔ tsona, ke menye nu mee o


text:
Ðe Ŋkɔ Le Mawu Sia?
Ale si Biblia ɖo eŋui
Ŋkɔ le ame sia ame si. Ðe mesɔ be ŋkɔ nanɔ Mawu hã si oa? Ame nɔewo ŋkɔnyanya kple eyɔyɔ wɔa kpa vevie aɖe le xɔlɔ̃kadodowo me. Ðe mele be wòanɔ alea le xɔlɔ̃wɔwɔ kple Mawu hã gome oa?
Mawu gblɔ le Biblia me be: “
Nyee nye Yehowa, ŋkɔnyee.” (Yesaya 42:8) Togbɔ be dzesideŋkɔ geɖewo, abe “
Mawu ŋusẽkatãtɔ,” “
Afetɔ Dziɖulagã” kple “
Wɔla” le Mawu si hã la, ede bubu esubɔlawo ŋu esi wòbia tso wo si be woayɔ ye ŋkɔ ŋutɔ.—1 Mose 17:1; Dɔwɔwɔwo 4:24; 1 Petro 4:19.
Mawu fe ŋkɔ dze le Biblia gɔmeɖeɖe geɖewo me le 2 Mose 6:3. Afi ma gblɔ be: “
Nyee ɖe ɖokuinye fia Abraham, Isak kple Yakob abe Mawu ŋusẽkatãtɔ ene; ke nyemeɖe nye ŋkɔ Yehowa fia wo o.”
Yehowa ye nye ale si woyɔa Mawu fe ŋkɔe le Eʋegbe me fe alafa geɖewoe nye esia. Togbɔ be agbalẽnyala geɖewo lɔ̃a “Yahweh” zazã hã la, Yehowa ye ame akpa gãtɔ ya zãna. Hebrigbe mee woŋlɔ Biblia fe akpa gbãtɔ ɖo. Le gbe sia me la, woxlẽa nu tso ɖusime yia miame me, eye mele abe Eʋegbe ene o. Le Hebrigbea me la, xaxagbeɖiɖi ene, siwo nye יהוה ye wotsɔ ŋlɔa Mawu fe ŋkɔe. Amewo lɔ̃a Hebrigbe me ŋɔŋlɔdzesi ene mawo, siwo nye YHWH le míafe ŋɔŋlɔdzesi nu la yɔyɔ be Hebrigbe me ŋɔŋlɔdzesi ene.


text:
GBEBIAME | WENLONG HE
Dzɔdzɔmeŋusẽŋununyala Aɖe Ƒe Xɔse
WENLONG HE srɔ̃ nu tso dzɔdzɔmeŋusẽ ŋu zi gbãtɔ le Suzhou si le Jiangsu Nuto me le China. Ekpɔ gome le dukɔwo dome magazine si ku ɖe mɔ̃ɖaŋununya ŋu ŋɔŋlɔ me eye eya ŋutɔ ŋlɔ agbalẽ geɖe ku ɖe dzɔdzɔmeŋutinunya ŋu. Fifia, Wenlong He le dɔ wɔm le Strathclyde Yunivɛsiti si le Scotland. Le efe sɔhɛme la, exɔe se be ɖeko nu gbagbewo dzɔ le wo ɖokui si, gake emegbe eva fo nya ta be ɖe wowɔ wo. Nyɔ! magazinea talawo bia gbee tso efe xɔse ŋu.
Ƒo nu tso ɖokuiwò ŋu na mí.
Wodzim le fe 1963 me eye metsi le China fe kɔfe aɖe si le Yangtze Tɔsisia fe anyiehe le Jiangsu Nutoa me. Enye nuto si me yame xɔa dzo le eye tsi hã dzana nyuie. Wolɔ̃a nuto ma yɔyɔ be mɔlu kple tɔmelã fe anyigba elabe nuɖuɖu bɔ ɖe afi ma ale gbegbe. Esi menye ɖevi la, mebiaa ɖokuinye be: ‘Nu ka tae nuɖuɖu viviwo bɔ ɖe xexea me alea? Ðe wodzɔ le wo ɖokui sia? Wo dometɔ kae dzɔ gbã, koklovi alo koklozi?’ Mawudzimaxɔselawo bɔ ɖe China, eya ta wofiam le suku be ɖeko nu gbagbewo dzɔ le wo ɖokui si.
Ƒo nu tso wò fometɔwo hã ŋu na mí.
Dzinyelawo mexɔ Mawu dzi se o. Danye nye agbledela. Fofonye nye xɔtuɖaŋunyala eye wòɖo xɔtudɔwɔfe aɖe. Nyee nye wofe ŋutsuvi atɔ̃awo fe tsitsitɔ. Nublanuitɔe la, nɔvinye ŋutsu eve ku le wofe ɖevime. Esia na mexaa nu vevie eye mebia ɖokuinye be: ‘Nu ka tae ame kuna? Ðe magakpɔ nɔvinyeawo gbe ɖeka?’
Nu ka tae nèsrɔ̃ dzɔdzɔmeŋutinunya?
Nu si tae nye be mebua tame vevie tso dzɔdzɔmenuwo ŋu eye mesusui be nusɔsrɔ̃ fomevi sia akpe ɖe ŋunye makpɔ ŋuɖoɖo na nyabiase siwo ɖea fu nam tso ɖevime ke.
Nu kawo ŋue nèkua nu me le?
Mesrɔ̃ nu tso ale si mana atɔm-menuwo fe dusisi nadzi ɖe edzi agogo kekeli fe dusisi. Esia wɔe be mesrɔ̃ nu tso atɔm fe wɔwɔme ŋu. Meku nu me hã tso ale si woatrɔ asi le keklẽŋusẽ fe sesẽme ŋu wòato keklẽŋusẽ siwo woyɔna be microwave (micro-onde) fe sesẽme ŋu evɔ made keklẽŋusẽ si woyɔna be infrared (infrarouge) fe sesẽme nu o. Togbɔ be ga tae mewɔa esia ɖo hã la, nu bubu si hã tae mewɔnɛ ɖoe nye be manya nu tso ale si xexea wɔ va dzɔ ŋu.
Aleke wòdzɔe be nèva tsɔ ɖe le Biblia me?
Le fe 1998 me la, Yehowa Ðasefo eve va gbɔnye le afe me. Wogblɔ be yewoakpe ɖe ŋunye makpɔ ŋuɖoɖo na nye nyabiaseawo le Biblia me. Srɔ̃nye Huabi, si hã nye dzɔdzɔmeŋutinunyala va wɔ ɖeka kpli mí le numedzodzroa me. Togbɔ be zi gbãtɔe nye ema míekpɔ Biblia hã la, aɖaŋuɖoɖo nyui siwo le eme la wɔ dɔ ɖe mía dzi ŋutɔ. Míekpɔ ale si Biblia fe aɖaŋuɖoɖowo dzi wɔwɔ ɖe vi na atsu kple asi siwo va dzroa nuwo me kpli mí. Dzi dzɔa wo eye wometsɔ nu geɖe do agba na wo ɖokui le agbe me o. Gake nu si Biblia gblɔ tso Mawu ŋu la na nye susu va nɔ wɔwɔm eveve be ɖe woanya wɔ xexea mahã. Abe dzɔdzɔmeŋusẽŋununyala ene la, nye dɔe nye be mase dzɔdzɔmenuwo gɔme. Eya ta medi be magaku nuwo me tsitotsito.
Abe dzɔdzɔmeŋusẽŋununyala ene la, nye dɔe nye be mase dzɔdzɔmenuwo gɔme. Eya ta medi be magaku nuwo me tsitotsito
Ke nu kawo ŋue nèva ke ɖo?
Gbã la, menya be nu vovovo siwo le fufofo me mate ŋu anɔ ɖoɖo nu o negbe ɖe nu bubu aɖe kpɔ ŋusẽ ɖe wo dzi. Emae woyɔna be dzɔdzɔmeŋusẽ fe se evelia. Esi wònye be ɖe xexe gbahooa kple nu gbagbewo le ɖoɖo manyagblɔ aɖe nu ta la, mefo nya ta be ame aɖee wɔ wo, eyae anye Wɔla la. Eveliae nye be edze abe ɖe wowɔ xexe gbahoo sia kple anyigba ale be agbe nanya nɔ le edzi ene.
Nu kae ɖo kpe edzi na wo be ɖe wowɔ nu gbagbewo?
Le nyatefe me la, nu gbagbe siwo katã le anyigba dzi la hiã ɣe fe ŋusẽ hafi woate ŋu anɔ agbe. Ne ŋusẽ sia tso ɣea gbɔ gbɔna anyigba la ezua keklẽŋusẽ le yame. Keklẽŋusẽ sia va ɖoa anyigba hezua keklẽŋusẽ fomevi vovovowo. Woyɔa keklẽŋusẽ si fua du wu la be gamma ray (rayon gamma) si gblẽa ŋu. Esiwo kplɔe ɖoe nye X-ray (rayon X), ultraviolet ray, kekeli, infrared, microwave kple esi meɖoa anyigba kaba o, si nye radio fe gbeɖiɖixɔŋusẽwo. Eɖe dzesi ŋutɔ be wowɔ ya si fo xlã míafe anyigba be wòaxe mɔ na keklẽŋusẽ siwo gblẽa nu evɔ wòaɖe mɔ na keklẽŋusẽ siwo ɖea vi na mí ya be woaɖo anyigba dzi.
Nu ka tae nu ma wɔ dɔ ɖe dziwò nenema gbegbe?
Nya siwo wogblɔ ku ɖe nuwɔwɔwo ŋu le Biblia fe gɔmedzedze tso kekeli ŋu la wɔ dɔ ɖe dzinye ŋutɔ. Afi ma gblɔ be: “Mawu gblɔ be: Kekeli nedo! Eye kekeli do.” * Ɣe fe keklẽ si le xexe gbahooa me fe akpa sue aɖe koe amegbetɔwo tea ŋu kpɔna, ke hã kekeli hiã hafi nu gbagbewo nate ŋu anɔ nyigba dzi. Atiwo hiã na kekeli be woatsɔ awɔ wofe nuɖuɖuwo, eye mí amegbetɔwo hã míehiã nɛ be míate ŋu akpɔ nu. Ale si kekeli wɔna tea ŋu va ɖoa anyigba dzi la mate ŋu anye nudogoɖenunu o. Esi gawɔ nuku wue nye ale si ya si fo xlã anyigba ɖea mɔ ultraviolet-keklẽŋusẽ ʋɛ aɖe ko va ɖoa anyigba dzi.
Nu kae ɖe dzesi le keklẽŋusẽ sia ŋu?
Míehiã ultraviolet-keklẽŋusẽ ʋɛ aɖe be wòana nunyiame si woyɔna be vitamin D la míafe ŋutigbalẽ, enaa ŋusẽ nɔa míafe fuwo ŋu eye wòkpɔa mía ta tso kansa kple dɔléle bubuwo si me. Gake ne keklẽŋusẽ sia sɔ gbɔ akpa la, enaa ŋutigbalẽmekansa kple ŋkudɔ mí. Ne ya si fo xlã anyigba ɖe mɔ ɖe keklẽ sia fe sue aɖe si sɔ ŋu wòva ɖo anyigba dzi la, esɔna na mí ŋutɔ. Le nye ya gonyeme la, esia ɖo kpe edzi be ame aɖee wɔ anyigba kple nu gbagbewo.
Ʋɛʋɛʋɛ la, nye kple srɔ̃nye Huabi míeva ka ɖe edzi be Wɔla aɖe li eye be eyae na woŋlɔ Biblia. Le fe 2005 me la, míezu Yehowa Ðasefowo eye míekpɔa gome le Biblia me gbedeasia fiafia amewo me.
^ mm. 19 1 Mose 1:3.


text: 1. Ɖe luuɔ̃ siwo bu 2. Mega tsi dzi 3. Dodzi ko 4. Nuwo kata yito 5. Nɔvinyewo mitso 6. Gbetɔ nye tɔ goglo 7. Maakɔ nye gbe dzi 8. Miele ago dom na (mia de d...-Efo Senyo (Stage 3) - Gbetɔ nye tɔgoglo Side A video watch Efo Senyo (Stage 3) - Gbetɔ nye tɔgoglo Side A listen music Efo Senyo (Stage 3) - Gbetɔ nye tɔgoglo Side A mp3 download Efo Senyo (Stage 3) - Gbetɔ nye tɔgoglo Side A watch video clipEfo Senyo (Stage 3) - Gbetɔ nye tɔgoglo Side A liste Efo Senyo (Stage 3) - Gbetɔ nye tɔgoglo Side A film Efo Senyo (Stage 3) - Gbetɔ nye tɔgoglo Side A video


text:
NU VEVI SIWO NANA ƑOMEWO KPƆA DZIDZƆ
Nu Si Nàwɔ Be Wò Srɔ̃ɖeɖe Evelia Nakpɔ Dzidzedze
HERMAN: * “Kansa wu srɔ̃nye gbãtɔ esi míeɖe mía nɔewo fe 34 megbe. Esi megaɖe srɔ̃ la, srɔ̃nye yeyea, si ŋkɔe nye Linda, sena le eɖokui me be metsɔa ye nɔ sɔsɔm kple srɔ̃nye gbãtɔa ɣesiaɣi. Nu si gagblẽa nyaa ɖe edzie nye be xɔ̃nyewo foa nu tso srɔ̃nye gbãtɔa fe nɔnɔme nyuiwo ŋu zi geɖe, eye esia tena ɖe Linda dzi.”
LINDA: “Esi mía kple Herman míeɖe mía nɔewo la, mesena le ɖokuinye me be medea asixɔxɔ ŋunye abe srɔ̃a xoxoa ene o. Elɔ̃ efe nya gbɔ, efoa nu nɛ kple gbe blewu, eye wòwɔa nu ɖe eŋu nyuie wu ale si wòle le nye kplii dome fifia. Esia na mebiaa ɖokuinye be ɣekaɣie nye kplii dome hã ava nɔ kplikplikpli nenema hã?”
Herman kple Linda wokpɔ dzidzɔ ŋutɔ esi woɖe wo nɔewo. Linda, si fe srɔ̃ɖeɖe gbãtɔ me gblẽ la yɔa Herman lɔlɔ̃tɔe be “nye dzi.” Gake, abe ale si wofe nya siwo le etame ɖee fia ene la, kuxi aɖewo ate ŋu ado mo ɖa le srɔ̃ɖeɖe evelia me, si menɔa srɔ̃ɖeɖe gbãtɔ me o. *
Ne zi eveliae nye esia nèɖe srɔ̃ la, aleke nèsena le ɖokuiwò me tso srɔ̃ɖeɖe evelia ŋu? Tamara si gbugbɔ ɖe srɔ̃ le fe etɔ̃ megbe esi woa kple srɔ̃aŋutsu gbãtɔ wogbe wo nɔewo la gblɔ be: “Ne èɖe srɔ̃ zi gbãtɔ la, àse le ɖokuiwò me be yefe srɔ̃ɖeɖea anɔ anyi ɖaa. Gake ne ègava ɖe srɔ̃ zi evelia la, asesẽ be nàgase le ɖokuiwò me nenema le esi nèɖoa ŋku edzi ɣesiaɣi be yefe srɔ̃ɖeɖe gbãtɔa mete ŋu nɔ anyi ɖaa o ta.”
Ke hã, ame siwo ɖe srɔ̃ zi evelia la dometɔ geɖe kpɔa dzidzɔ vavãtɔ le wofe srɔ̃ɖeɖe evelia me. Wona wofe srɔ̃ɖeɖe evelia kpɔ dzidzedze—wò hã àte ŋui! Aleke nàwɔe? Na míadzro kuxi nyanyɛ etɔ̃ aɖewo kple aɖaŋu si Biblia ɖo tso kuxi siawo gbɔ kpɔkpɔ ŋui la me. *
KUXI GBÃTƆ: SRƆ̃ÐEÐE GBÃTƆ TSƆTSƆ SƆ KPLE EVELIA
Ellen, si nye nyɔnu aɖe le South Africa la gblɔ be: “Esesẽna nam be maɖe srɔ̃ɖeɖe gbãtɔa ɖa le susu me, vevietɔ ne nye kple srɔ̃nye yeyea míeɖi tsa yi afi aɖe si nye kple srɔ̃nye xoxoa míeyi mɔkeke le kpɔ. Ɣeaɖewoɣia, metsɔa srɔ̃nye yeyea nɔa sɔsɔm kple srɔ̃nye xoxoa le manyamanya me.” Le go bubu me la, ne srɔ̃wò ɖe srɔ̃ kpɔ hafi míeva ɖe mia nɔewo, eye ɣesiaɣi ko wòfoa nu tso srɔ̃a gbãtɔ ŋu la, ate ŋu ate ɖe dziwò.
AÐAŊUÐOÐO: Ele be mia kple srɔ̃wò miase egɔme be mele bɔbɔe be ame naɖe srɔ̃ɖeɖe gbãtɔ ɖa le susu me keŋkeŋ o, vevietɔ ne srɔ̃ɖeɖe ma nɔ anyi etefe didi. Ame aɖewo gblɔ gɔ̃ hã be yewoyɔa yewo srɔ̃ xoxoa ŋkɔ na yewo srɔ̃ yeyea ɣeaɖewoɣi hafi va nyɔna le yewo ɖokui me. Nu kae nàwɔ atsɔ akpɔ kuxi siawo fomevi gbɔ? Biblia ɖo aɖaŋu be: “Mise veve ɖe ame nu.”—1 Petro 3:8.
Ŋuʋaʋã megana nàde se be ye srɔ̃ nagafo nu tso efe srɔ̃ɖeɖe gbãtɔa ŋu kura o. Ne srɔ̃wò di be yeafo nu tso yefe srɔ̃ɖeɖe gbãtɔ ŋu la, ɖo to nàse efe nyawo veveseɖeamenutɔe. Azɔ hã, mègatsɔ dzitsitsi fo nya ta be etsɔ ye le sɔsɔm kple srɔ̃a xoxoa o. Ian, si ɖe srɔ̃ zi evelia anɔ abe fe ewoe nye esia la gblɔ be: “Srɔ̃nye Kaitlyn medoa dziku ne mele nu fom tso srɔ̃nye si ku la ŋu o. Ke boŋ ekpɔe be enye mɔnukpɔkpɔ na ye be yeanya nu siwo me meto va yi.” Ne wò hã èwɔ ɖe aɖaŋuɖoɖo sia dzi la, àva kpɔe be dzeɖoɖo mawo ana mia kple srɔ̃wò yeyea dome nava nɔ kplikplikpli wu.
Wò susu nenɔ srɔ̃wò yeyea fe nɔnɔme nyuiwo ŋu. Enye nyatefe be nɔnɔme alo ŋutete nyui aɖewo nɔ srɔ̃wò xoxoa si si mele srɔ̃wo yeyea si o. Gake nɔnɔme nyui aɖewo le srɔ̃wò yeyea hã si si menɔ xoxoa si o. Eya ta dze agbagba nàdo ŋusẽ wò srɔ̃ɖeɖe yeyea to ŋudzedzekpɔkpɔ ɖe nɔnɔme nyui siwo le srɔ̃wò yeyea si ŋu dzi, ke “menye le [etsɔtsɔ] asɔ kple ame [kemɛa] me o.” (Galatiatɔwo 6:4) Edmond, si ɖe srɔ̃ zi evelia la gblɔ be: “Ale si ko xɔ̃wò aɖe fe nɔnɔme to vovo na xɔ̃wò bubu tɔe la, nenema kee srɔ̃wò xoxoa hã fe nɔnɔme to vovo na srɔ̃wò yeyea tɔ.”
Aleke nàwɔ ada asɔ le nufofo tso nu siwo doa dzidzɔ na wò le srɔ̃wò gbãtɔ ŋu kple ale si nàwɔ nu ɖe srɔ̃wò yeyea ŋui me? Jared gblɔ be: “Meɖe nu me na srɔ̃nye yeyea be nye srɔ̃ɖeɖe gbãtɔa le abe ŋutinyagbalẽ nyui aɖe si mía kple srɔ̃nye gbãtɔ míeŋlɔ ene. Tso ɣeyiɣi yi ɣeyiɣi la, ava hiã be maʋu agbalẽ ma ahaɖo ŋku nu siwo me mía kple srɔ̃nye xoxoa míeto dzi. Gake menye kple susu be manɔ agbe ɖe nu mawo nu o. Eyae nye srɔ̃nye fifia, eye mía kplii míele kpɔɖeŋu ŋutinyagbalẽ bubu ŋlɔm ɖekae le dzidzɔ me.”
TE MƆNU SIA KPƆ: Bia srɔ̃wò be ɖe wòtena ɖe edzi ne yele nu fom tso ye srɔ̃ xoxoa ŋu hã? Dze agbagba nànya ɣeyiɣi siwo me masɔ be nàfo nu tso srɔ̃ɖeɖe gbãtɔa ŋu o.
KUXI EVELIA: ALE SI NÀWƆ NUI NE ÈLE XƆ̃WÒ SIWO MENYA SRƆ̃WÒ YEYEA O, ALO SRƆ̃WÒA XƆLƆ̃ SIWO MENYA WÒ O LA DOME
Javier, si ɖe srɔ̃ bubu esi woa kple srɔ̃a gbãtɔ wogbe wo nɔewo fe ade megbe la gblɔ be: “Esi meɖe srɔ̃ bubu ɣeyiɣi aɖe megbe la, srɔ̃nye yeyea va kpɔe be xɔ̃nye aɖewo doa ye kpɔ be yewoakpɔe ɖa be ye hã yele abe srɔ̃nye gbãtɔ ene hã. Srɔ̃ŋutsu bubu si ŋkɔe nye Leo, hã do go kuxi sia tɔgbi. Egblɔ be: “Ame aɖewo gblɔna na srɔ̃nye le ŋkunyeme pɛɛ be yewolɔ̃ srɔ̃a gbãtɔ fe nya gbɔ ŋutɔ eye be yewole esusum ale gbegbe!”
AÐAŊUÐOÐO: Tsɔ ɖokuiwò ɖo xɔ̃wòawo tefe. Ian si ŋu míefo nu tsoe va yi la gblɔ be: “Esi xɔ̃wòwo menya srɔ̃wò yeyea nyuie abe ale si wonya gbãtɔa ene o ta la, asesẽ na wo be woadze xɔlɔ̃e enumake.” Eya ta ‘nye nugɔmesela, eye nàɖe tufafa afia amewo katã bliboe.’ (Tito 3:2) Gbɔ dzi ɖi na xɔwòwo kple fowòmetɔwo, elabena axɔ ɣeyiɣi hafi woava nya srɔ̃wò yeyea nyuie. Esi nèɖe srɔ̃ yeye taa, ele be nàdze xɔlɔ̃ yeyewo hã. Javier si ŋu míefo nu tsoe do ŋgɔ la gblɔ be esi ɣeyiɣiawo va nɔ yiyim la, yewo xɔlɔ̃ xoxoawo gava tena ɖe ye kple ye srɔ̃ yeyea ŋu. Egblɔ kpee be: “Gake mía kple srɔ̃nye míedze xɔlɔ̃ yeyewo hã, eye esia kpe ɖe mía ŋu ŋutɔ.”
Bu srɔ̃wò yeyea fe seselelãmewo ŋu ne mia kple xɔ̃wò xoxoawo miele dze ɖom. Le kpɔɖeŋu me, ne srɔ̃wò xoxoa fe nyawo va ge ɖe dzeɖoɖoa me la, wɔ ŋuɖɔɖo kple nuŋububu nyuie ŋu dɔ be srɔ̃wò yeyea magase le eɖokui me be yemele ɖeke me o. Biblia me lododo aɖe gblɔ be: “Nufofo eŋumabumabui le abe yitɔame ene, ke nunyalawo fe aɖe daa gbe le ame ŋu.”—Lododowo 12:18, NW.
TE MƆNU SIA KPƆ: Minɔ ŋudzɔ ɖe hadomewɔna siwo tefe srɔ̃ɖeɖe gbãtɔa ŋu nyawo ate ŋu ado mo ɖa le ŋu. Mido ŋgɔ miadzro ale si miaɖo nya ŋui ne mia xɔlɔ̃wo bia nya aɖe mi tso srɔ̃ɖeɖe gbãtɔa ŋu la me.
KUXI ETƆ̃LIA: SRƆ̃WÒ GBÃTƆ ƑE NUTEƑEMAWƆMAWƆ NA WÒLE SESẼM NA WÒ BE NÀKA ÐE SRƆ̃WÒ YEYEA DZI.
Andrew, si srɔ̃ gbãtɔ gbee la gblɔ be: “Mevɔ̃na be ne megaɖe srɔ̃ bubu la, eya hã ava gblẽm ɖi abe gbãtɔ ke ene.” Emegbe la, eva ɖe srɔ̃ bubu, si ŋkɔe nye Riley. Egblɔ be: “Mebiaa ɖokuinye be ɖe mate ŋu asɔ na Riley abe srɔ̃a gbãtɔ ene hã. Mevɔ̃na gɔ̃ hã be ne ekpɔe be nyemesɔ na ye o la, ava gbem ayi aɖaɖe ame bubu.”
AÐAŊUÐOÐO: Dzro nu siwo ŋu nètsi dzi ɖo la me kple srɔ̃wò. Biblia gblɔ be: “Afi si adaŋudede mele o la, tameɖoɖowo tsia akpo dzi.” (Lododowo 15:22) Adaŋudede, alo nyawo lelé kpɔ siae kpe ɖe Andrew kple Riley ŋu wova ka ɖe wo nɔewo dzi. Andrew gblɔ be: “Mena Riley nya be nyemagbee ne kuxiwo do mo ɖa le míafe srɔ̃ɖeɖea me o, eye Riley hã ka ɖe edzi nam nenema. Ʋɛʋɛʋɛ la, meva ka ɖe Riley dzi bliboe.”
Ne ame si nèɖe fifia la fe srɔ̃ɖeɖe gbãtɔ me gblẽ le esi srɔ̃a gbãtɔa mewɔ nutefe nɛ o ta la, ekema dze agbagba nàwɔ nu siwo ana wòaka ɖe dziwò. Le kpɔɖeŋu me, Michel kple Sabine, siwo srɔ̃gbegbe na be wo dometɔ ɖe sia ɖe fe srɔ̃ɖeɖe gbãtɔ me gblẽ la, ɖoe be ne dzeɖoɖo aɖe yi edzi le yewo dometɔ aɖe kple srɔ̃a xoxoa dome la, ele be yewoagblɔe na yewo nɔewo. Sabine gblɔ be: “Ðoɖo sia na be míekana ɖe mía nɔewo dzi bliboe.”—Efesotɔwo 4:25.
TE MƆNU SIA KPƆ: Mègana dzeɖoɖo fe kadodo tɔxɛ nanɔ mia kple ame aɖe si fe vidzinu to vovo na tɔwò la dome o, eɖanye ŋkume kple ŋkume loo alo to telefon alo Internet dzi.
Ame geɖe siwo gaɖe srɔ̃ zi evelia la kpɔ dzidzedze, wò hã àte ŋui. Nya lae nye be, èva nya ɖokuiwò nyuie fifia wu ale si wònɔ esi nèɖe srɔ̃ zi gbãtɔ. Andrew si ŋu míefo nu tsoe va yi la gblɔ be: “Mele dzidzeme geɖe kpɔm le mía kple Riley fe srɔ̃ɖeɖea me. Ƒe 13 sɔŋ ye nye esia míeɖe mía nɔewo, eye mía dome le kplikplikpli ŋutɔ—míayi edzi alé eme ɖe asi alea.”
^ mm. 3 Míetrɔ ŋkɔawo.
^ mm. 5 Ne ame aɖe srɔ̃ ku wògaɖe bubu la, ŋusẽ si esia akpɔ ɖe edzi le srɔ̃ɖeɖe evelia me la to vovo na ame si srɔ̃ gbee wògaɖe bubu la tɔ. Gake wotrɔ asi le nyati sia ŋu be wòakpe ɖe ame siwo le nɔnɔme evea siaa me la ŋu woakpɔ dzidzedze le srɔ̃ɖeɖe evelia me.
^ mm. 7 Be nàkpɔ nyatakakawo ku ɖe ale si atikɔmefomewo awɔ akpɔ dzidzedze ŋu la, kpɔ April 2012 fe yevugbe me Nyɔ! Yehowa Ðasefowoe tae.
BIA ÐOKUIWÒ BE . . .
Srɔ̃nye fe nɔnɔme nyui kawoe doa dzidzɔ nam?
Ne srɔ̃nye gbãtɔ fe nya aɖe do mo ɖa la, mɔ ka dzie mato akpɔ egbɔ be wòagate ɖe srɔ̃nye yeyea dzi o, eye wòakpɔe be medea asixɔxɔ ye ŋu?


text:
Mali
Mali nye Afrika dukɔwo dometɔ ɖeka. Dukɔ ade ko ye lolo wui le Afrika godoo. Mali do lifo kple Algeria le dzigbe lɔfo, Niger le efe ɣedzefe lɔfo, Burkina Faso kple Côte d'Ivoire le efe anyigbe, Guinea, Senegal kple Mauritania le efe ɣetoɖofe kpa dzi. Efe dukɔmenɔlawo fe xexlẽme ɖo 11,995,402 lɔfo.
Le blema ŋɔli la, dukɔ etɔ̃ siwo xɔ ŋkɔ ŋtɔ nɔ afisi Mali le egbe la. Woawo wonye Ghana dukɔ, Mali dukɔ kple Sɔngai dukɔ. Ghana dukɔ kple Sɔngai dukɔ womegalee fifia o.
Le blema ŋɔli la, dukɔ etɔ̃ siwo xɔ ŋkɔ ŋtɔ nɔ afisi Mali le egbe la. Woawo wonye Ghana dukɔ, Mali dukɔ kple Sɔngai dukɔ. Ghana dukɔ kple Sɔngai dukɔ womegalee fifia o.
This is an excerpt from the article Mali from the Wikipedia free encyclopedia. A list of authors is available at Wikipedia.


text:
Tedoxe
Tedoxe (alo Mars) enye ɣleti etɔ̃lia le Gregoria ɣletigbalẽa me. Ŋkeke 31 ye le eme. Le blema ŋɔli la, Romatɔwo yɔna ɣleti sia be Martius si nye wofe aʋa mawu fe ŋkɔ. Eʋeawo yɔna ɣleti sia be Tedoxe elabena ɣemaɣi sia wodona te le wode.
Ŋkeke tɔxewo le Tedoxe me[trɔ asi le eŋu]
- Ghana xɔ ɖokuisinɔnɔ tso Eŋlisiawo gbɔ. (Tedoxe 6)
- Ash Wednesday (Kuɖagbea ɖe tso Dzodze 4 vaseɖe Tedoxe10)
- "The Ides of March", Brutus kple ame bubuwo wu Yulius Kaesar Cassius (Tedoxe 15)
- Norouz: Ƒe yeye zã le Iran kple du bubu aɖewo me. Mɔkeke le Turkey, Japan, kplu Asia titina dukɔwo hã.
- Fiɖa Kɔkɔe (Fiɖaa ɖe tso Tedoxe 20 vaseɖe Afɔfiɛ 23, si nye Fiɖamamlea hafi Easter ɖuɖu.)
- Easter (Kɔsiɖaa ɖe tso Tedoxe 22 vaseɖe Afɔfiɛ 25)
- Pakistan Ŋkeke (Tedoxe 23).
- Nyɔnuwo le xexeame godo fe ŋkeke (Tedoxe 8)
Nya siawo fe tsofe[trɔ asi le eŋu]
- Tedoxe le Eŋlisi Wikipiɖia la me - Dasiamime 13, 2007


text:
SƆHƐWO BIANA BE
Ke Ne Lãmesẽkuxiwo Ðe Kpe Nam Ðe?—Akpa 1
Ènya sɔhɛ aɖe si lãmesẽkuxiwo ɖe kpe na veviea? Ðe nèle dɔ aɖe lém si na be mètea ŋu wɔa nu siwo hawòtiwo wɔna oa?
Nenye nenemae la, eme kɔ be dzi ate ŋu aɖe le fowò ɣeaɖewoɣi. Gake nya fadziname eve le Biblia me na wò.
Wɔwòla, Yehowa Mawu, nya nɔnɔme si me nèle la nyuie. Gawu la, ‘etsɔa ɖe le eme’ na wò.—1 Petro 5:7.
Yehowa Mawu ɖoe be yeaɖe dɔlélewo katã ɖa! Àte ŋu axlẽ nu tso esia ŋu le Biblia me le Yesaya 33:24 kple Nyaɖeɖefia 21:1-4.
Sɔhɛ siwo lãmesẽkuxiwo ɖe kpe na dometɔ geɖe kpɔe be kaka ɖe Mawu kple efe ŋugbedodowo dzie lé yewo ɖe te. Wo dometɔ ene aɖewoe nye esi.
YEIMY
Esi mexɔ fe wuiɖekɛ la bunɔkeke me menɔna hafi tea ŋu yia afi sia afi. Naneke menya wɔna nam o, nu suetɔ kekeake gɔ̃ hã kɔkɔ nyea dɔ nam.
Esi mexɔ fe atɔ̃ la, wokpɔ lãmekawo fe gbɔdzɔgbɔdzɔdɔ si nana wɔna vɔna le ame ŋu le ŋunye, esia na naneke meganya wɔna nam o. Dzi ɖena le fonye ɣeaɖewoɣi elabe nyemetea ŋu wɔa nu siwo hanyetiwo wɔna o. Gake dzinyelawo kple míafe hametɔwo naa ŋutilã me kple seselelãme kpekpeɖeŋum eye wòkpena ɖe ŋunye le mawusubɔsubɔ gome hã. Menye ɣeyiɣiawo katã fe subɔla, eye nye haxɔsetɔwo kplɔam zi geɖe míeyina ɖasrɔ̃a Biblia kple ame siwo tsɔ ɖe le Biblia me nyawo me.
Yesu gblɔ be ŋkeke ɖe sia ɖe kple efe dzimaɖitsitsiwoe. (Mateo 6:34) Eya ta medzea agbagba be manɔ te ɖe ŋkeke ɖe sia ɖe fe kuxiwo nu eye meɖoa taɖodzinu siwo gbɔ mate ŋu aɖo la na ɖokuinye. Mele mɔ kpɔm na xexe yeye si me “agbe vavã” asu asinye le, afi si mavo tso dɔléle vɔ̃ɖi sia si me le.—1 Timoteo 6:19.
Bu nya sia ŋu: Yeimy kpɔe be ede ye dzi ŋutɔ esi yeɖo “taɖodzinu” siwo gbɔ yeate ŋu aɖo la na ye ɖokui. Ðe manyo be wò hã nàwɔ nenema oa?—1 Korintotɔwo 9:26.
MATTEO
Dzime tem veve esi mexɔ fe ade, eye ɖɔktawo gblɔ gbã be esi mele tsitsim tae. Gake wova de dzesii le fe ɖeka megbe be nutete aɖe le nye dzimefu ŋu.
Wowɔ dɔ nam, gake nutetea fe akpa 40 le alafa me koe ɖɔkta te ŋu ɖe. Ke hã le ɣleti eve pɛ ko me la, nutetea gatrɔ gbɔ keŋ! Tso ɣemaɣi la, wodom kpɔ zi geɖe, wote dɔdamɔnu geɖewo kpɔ, eye mekpɔ mɔ zi geɖe be woada dɔa nam gake ɖeko wòglo.
Ɣeaɖewoɣi la, nutete la nana mesea veve abe yi tɔmee wole afi sia afi nam ene, gake vevesesea nu sẽna wu le dzime kple akɔta. Medzea agbagba be nyemagaɖe mɔ nye nɔnɔmea nakpe dzinye o. Meɖoa ŋku edzi na ɖokuinye be ame bubuwo tɔ wu tɔnye gake womenaa ta o. Nu vevitɔ si kpena ɖe ŋunye dzi gakpɔtɔ le fonyee nye ale si meka ɖe edzi be Yehowa Mawu ana ŋugbe si wòdo be yeaɖe fukpekpe ɖa nava eme gbe ɖeka.—Nyaɖeɖefia 21:4.
Bu nya sia ŋu: Aleke ŋugbe si Mawu do be yeaɖe fukpekpe ɖa ate ŋu akpe ɖe ŋuwò abe ale si wòkpe ɖe Matteo ŋu ene?—Yesaya 65:17.
BRUNA
Esi wònye be nye dɔlélea medzena le gota wokpɔna o ta la, ame aɖewo buna be kuviatɔe menye. Gake le nyatefe me la, naneke menya wɔna nam o, eɖanye afemedɔwo alo nusɔsrɔ̃ o, eye avu kple kɔe fɔfɔ le aba dzi gɔ̃ hã nyena nam.
Wokpɔ ʋukamexexedɔ le ŋunye esi mexɔ fe 16. Dɔ sia si nana be wɔna vɔna le ame ŋu va le tsitsim ɖe edzi. Ewɔe be nyemegatea ŋu wɔa dɔ o, eye Kristotɔwo fe dɔ siwo madi be mawɔ la gɔ̃ hã menya wɔna nam o. Mexlẽa 1 Petro 5:7 enuenu, kpukpui sia gblɔ be: “Miedro miafe dzimaɖitsitsiwo katã ɖe eyama dzi, elabena eléa be na mi.” Enyanya be Yehowa tsɔa ɖe le eme na mía dometɔ ɖe sia ɖe la doa ŋusẽm ŋutɔ. Esia kpɔtɔ doa ŋusẽ va se ɖe egbe.
Bu nya sia ŋu: Aleke wò dzimaɖitsitsiwo dodro ɖe Yehowa dzi ate ŋu aɖe vi na wò abe ale si wònɔ le Bruna gome ene?—Psalmo 55:23.
ANDRÉ
Ame aɖewo wɔa nu ɖe ŋunye abe fe 10 vi dzaa ko menye ene. Nyemebu fɔ wo o, elabe meɖi fe 10 vi hã vavã.
Esi mexɔ fe eve la, wokpɔ kansa fomevi aɖe si mebɔ o le nye dzimefuka me eye dɔ sia va ge ɖe nye ahɔhɔ̃ me emegbe. Ðɔktawo dze agbagba lé enu, gake atike siwo wòzã nam la na meku te. Egbea nye kɔkɔme katãe nye meta 1 kple sentimeta 37 pɛ ko. Ne megblɔ na amewo be mexɔ fe 18 la, ɖeko wo dometɔ geɖe susunɛ be aʋatso kam mele!
Le Kristo-hamea me la, amewo dea bubu ŋunye. Womeɖua fewu le ŋunye abe ale si nye sukuhatiwo wɔna ene o. Medzea agbagba be nyemagaɖe mɔ nye nɔnɔmea nana dzi naɖe le fonye o. Le nyatefe me la, nu nyuitɔ kekeake si ate ŋu asu amegbetɔ si la su asinye, eyae nye be menya Yehowa! Eɖanye fukpekpe kae nye dɔlélea ahe va dzinye o, meka ɖe edzi be Yehowa akpe ɖe ŋunye le mɔ sia mɔ nu. Xexe yeye wɔnuku si fe ŋugbe Yehowa Mawu do la ŋu bubu kpena ɖe ŋunye medoa dzi.—Yesaya 33:24.
Bu nya sia ŋu: Nu ka tae Yehowa nyanyae nye “nu nyuitɔ kekeake si ate ŋu asu amegbetɔ si” abe ale si André gblɔe ene?—Yohanes 17:3.


text:
Afi Kae Miekpɔa Ga Le Tsɔ Kpɔa Miafe Dɔa Dzi?
Lɔlɔ̃nu faa nudzɔdzɔ si Yehowa Ðasefowo nana koŋue míetsɔ kpɔa míafe gbefãɖeɖedɔa dzi. Womedzɔa ga le amewo si le míafe kpekpewo me o, eye womebiana tso hameviwo si be woana nu ewolia o. (Mateo 10:
Susu si tae nudzɔdzɔawo tea ŋu dea míafe gazazãwo nu la dometɔ ɖekae nye be míexea fe na hakplɔla aɖeke o. Tsɔ kpe ɖe eŋu la, womexea fe na Ðasefowo ɖe gbefãɖeɖe tso afe me yi afe me ta o, eye míafe tadeagufewo hã le kpokploe.
Míezãa nudzɔdzɔ siwo woɖona ɖe Yehowa Ðasefowo fe alɔdzedɔwɔfewo tsɔ doa alɔ ame siwo dzi dzɔdzɔmefɔkuwo dzɔ ɖo, míafe dutanyanyuigblɔlawo kple dzikpɔla mɔzɔlawo, tsɔ tua míafe tadeagufeawo le dukɔ siwo me nuwo mede amewo dzi le o me, tsɔ taa Biblia kple Kristotɔwo fe agbalẽwo, eye nudzɔdzɔ mawo kee míetsɔ ɖoa agbalẽwo ɖe dukɔ vovovowo me.
Ame sia ame ŋutɔe tsoa nya me ne adzɔ nu atsɔ akpe asi ɖe wofe hamea ŋu loo alo xexea me katã fe dɔa fe gazazãwo ŋu alo atsɔ kpe asi ɖe evea siaa ŋu. Hame ɖe sia ɖe ɖea gbefãa gakɔnta na hameviwo edziedzi.


text:
Ame Kae Ðo Miafe Haa?
Yehowa Ðasefowo fe habɔbɔ si li egbea dze dɔ gɔme tso fe 1800 fe feawo me. Ɣemaɣi la, Biblia nusrɔ̃vi ʋɛ siwo nɔ Pittsburgh, Pennsylvania, le United States, te Biblia me dzodzro moveviɖoɖotɔe. Wotsɔa sɔlemehawo fe nufiafiawo sɔna kple nu si tututu nye Biblia fe nufiafia. Wote nu siwo ŋu wokena ɖo la tata ɖe agbalẽwo, nyadzɔdzɔgbalẽwo kple magazine si woyɔna egbea be Gbetakpɔxɔ
Bible nusrɔ̃vi dovevienu mawo dometɔ ɖeka ŋkɔe nye Charles Taze Russell. Togbɔ be Russell xɔ ŋgɔ le Biblia fiafia dɔa me ɣemaɣi eye wònye Gbetakpɔxɔ magazinea ŋlɔla gbãtɔ hã la, meɖo subɔsubɔha yeye anyi o. Tsã la, woyɔa wofe fufofoa be Biblia Nusrɔ̃viwo. Russell kple Biblia Nusrɔ̃vi mamlɛawo fe taɖodzinue nye be yewoana amewo nanya nu tso Yesu Kristo fe nufiafiawo ŋu ahadze Kristo-hame si nɔ anyi le fe alafa gbãtɔ me la fe afɔɖofewo yome. Esi wònye Yesue ɖo Kristotɔnyenye anyi ta la, eyae míebuna be enye míafe habɔbɔa ɖola.


text:
NYƆ! SEPTEMBER 2014
Nutikɔname Vevie
—Ale Si Nàwɔ Anɔ Te Ðe Enu
Nutikɔname vevie le dɔ me ate ŋu ado dɔ wò ahana wò agbenɔnɔ natɔtɔ. Nu kae nàte ŋu awɔ tso eŋu?
Ŋkuléle Ðe Xexea Me Ŋu
Nyatiawo dometɔ aɖewoe nye: se si bia tso ɖekakpuiwo kple ɖetugbuiwo si be woalé be na wo dzilawo, ŋutasesẽ le nyɔnuwo ŋu si tso ame siwo ŋu womebui ɖo o la gbɔ kple katafitiwɔla bibiwo.
Nutikɔname Vevie
—Ale Si Nàwɔ Anɔ Te Ðe Enu
Nu ene siwo akpe ɖe ŋuwò be màɖe mɔ wò dɔ nana nu nati kɔ na wò agbɔ eme o.
Gbedodoɖa
Ðe wòle be míado gbe ɖa na ame kɔkɔewoa?
Ale Si Nàdzudzɔ Dzikuléle Ðe Dɔ Me
Ðe tsɔtsɔke bia be nàbu agɔ si srɔ̃wòa dze le dziwò la nu tsɛ alo awɔ abe ɖe medze agɔ le dziwò kura ene oa?
Suklidɔ
—Aleke Nàwɔ Aɖe Efe Afɔkua Dzi Kpɔtɔ?
Ame siwo sukli sɔ gbɔ ɖe ʋu me na dometɔ 90 le alafa me menya kura be dɔ sia le yewo ŋ u o.
Spain Nyà Moriskowo
Ƒe 1600-awo me fe amenyanya sia wɔe be Spain bliboa zu Katoliko-dukɔ.
Lãmenusenu Si Nana Be Ʋetsuviwo Mekpea Ŋgo O
Aleke wòdzɔe be ʋetsuviwo mekpea ŋgo o?
Internet Dzi Nu Bubuwo
Nya Siwo Hawòtiwo Gblɔ Tso Megbelelehehe Ŋu
Se nya siwo sɔhɛwo gblɔ tso megbelelehehe kple ɣeyiɣia ŋu dɔwɔwɔ nyuie ŋu la ɖa.


text:
SƆHƐWO BIANA BE
Nu Kae Mawɔ Be Madzudzɔ Blanuiléle?
“Ne ame bubuwo le nɔnɔme sesẽwo me tom la, mekpena ɖe wo ŋu hedea dzi fo na wo. Gake ame ʋɛ aɖewoe koe nya be ne meyi afe me la, menɔa xɔ me hefaa avi.”
—Kellie.
“Ne melé blanui la, meɖea ɖokuinye ɖe aga. Ne wokpem na wɔna aɖe la, medoa taflatsɛ. Metea ŋu ɣlaa nye blanuilélea ale gbegbe be fonyemetɔwo menyana kura be melé blanui o. Wosusuna be meli nyuie.”
—Rick.
Ðe wò hã nèsena le ɖokuiwò me abe Kellie alo Rick enea? Ne alea wòle le gowòme la, mègatsi dzi nàfo nya ta be nane le gbegblẽm le ye ŋu o. Nya lae nye be, ame sia ame léa blanui tso ɣeyiɣi yi ɣeyiɣi. Nutefewɔla siwo ŋu wofo nu tsoe le Biblia me gɔ̃ hã lé blanui.—1 Samuel 1:6-8; Psalmo 35:14.
Le nɔnɔme aɖewo me la, ɖewohĩ ànya nu si tae yelé blanui ɖo, gake le nɔnɔme bubuwo me la anɔ eme be mànya o. Anna si xɔ fe 19 gblɔ be: “Menye nya sesẽ koe dzɔna ɖe ame dzi hafi woléa blanui o. Blanuiléle ate ŋu ava le nɔnɔme ɖe sia ɖe me, ne mèle kuxi aɖeke me tom o gɔ̃ hã. Màse egɔme o, gake edzɔna!”
Nu ka kee na nèlé blanui o, nu kae nàte ŋu awɔ, ne edze abe mènya nu si gbɔ wòtso gɔ̃ hã o ene? Te mɔnu siwo gbɔna la kpɔ:
Ƒo nu tso eŋu. Esi Hiob ɖo nɔnɔme sesẽwo me la, egblɔ be: “Mafo nu le nye luʋɔ fe vevesesewo me.”—Hiob 10:1.
Kellie: Gbɔdzɔe si mekpɔna ne mefo nu tso eŋu na ame bubu la mele gbɔgblɔ me o. Mlɔeba la, mesena le ɖokuinye me be ame aɖe nya nu si me tom mele. Le kpɔɖeŋunyagbɔgblɔ nu la, woate ŋu aɖiɖi ka nam ahahem do goe le blanuiléle fe ʋe globo ma me!
Ŋlɔ nu tso eŋu. Ne blanuiléle na mɔkpɔkpɔ bu ɖe wò le agbe me la, anyo be nàŋlɔ nu siwo va susu me na wò la ɖe pepa dzi. David ŋlɔ nu tso ale si wòlé blanui vevie la ŋu le psalmo siwo gbɔgbɔ ʋãe wòŋlɔ la me. (Psalmo 6:7) Ne èŋlɔ ale si nèsena le ɖokuiwò me da ɖi la, akpe ɖe ŋuwò nàlé “nunya vavã kple tamebubu me ɖe asi sesĩe.”—Lododowo 3:21.
Heather: Nye seselelãmewo ŋɔŋlɔ ɖi nana be megbugbɔ ɖoa nu siwo blanuiléle tsɔ do agba ɖe susu me nam la ɖe ɖoɖo nu. Ne àte ŋu aŋlɔ wò seselelãmewo ɖi ahagbugbɔ wo aɖo ɖe ɖoɖo nu le susu me la, ke blanuilélea makpe dziwò fũu o.
Do gbe ɖa tso eŋu. Biblia gblɔ be ne èdo gbe ɖa tso nu siwo le fu ɖem na wò ŋu la, ‘Mawu fe ŋutifafa, si foa susu ɖe sia ɖe ta la, adzɔ wò dzi kple wò tamesusuwo ŋu.’—Filipitɔwo 4:6, 7.
Esther: Menɔ agbagba dzem be manya nu si tae meléa blanui vevie ɖo la, gake nyemete ŋui o. Mebia Yehowa be wòakpe ɖe ŋunye manɔ dzidzɔ kpɔm. Ne naneke medzɔ o ko melé blanui la, etena ɖe dzinye vevie. Mlɔeba la, meva ɖu blanuiléle sia dzi. Mègabu vi si gbedodoɖa ɖena la nu tsɛ kura o!
Aɖaŋuɖoɖo: Srɔ̃ ale si nàdo gbe ɖa na Yehowa to ŋugbledede le Psalmo 139:23, 24 me nyawo ŋu me. Gblɔ wò dzimenyawo nɛ eye nàbiae be wòakpe ɖe ŋuwò nàde dzesi nu si nana nèléa blanui.
Tsɔ kpe ɖe eŋu la, nu xɔasiwo le Mawu fe Nya, Biblia me siwo akpe ɖe ŋuwò. Ne èna nya tuameɖo siwo le Biblia me la xɔ susu me na wò la, akpɔ ŋusẽ nyui ɖe wò seselelãme dzi.—Psalmo 1:1-3.
Ne blanuilélea xɔ zikpui ɖe gbɔwò
Afetɔvi aɖe si woyɔ be Ryan gblɔ be: “Mesena le ɖokuinye me be anyo nam be mayi edzi anɔ anyimlɔfe wu be mafɔ le aba dzi agadze ŋgɔ ŋkeke manyataleŋu bubu.” Blanuiléle si gbɔ ɖɔktawo ko ate ŋu akpɔ ye nɔ fu ɖem na Ryan, eye menye eya ɖeka koe le nɔnɔme sia me o. Numekukuwo ɖee fia be blanuiléle si nu sẽ alo esi nu mesẽ o ɖea fu na sɔhɛ ɖeka le ene ɖe sia ɖe me hafi wòva zua ame tsitsi.
Aleke nàwɔ anya be blanuiléledɔ lém ye le? Dzesi siwo nàkpɔ la dometɔ aɖewoe nye ne wò seselelãme alo nuwɔna trɔna zi ɖeka kpata, èɖea ɖokuiwò ɖe aga, ne nuwɔna ɖe sia ɖe kloe megale fu tsɔm le lã me na wò o, nu meganya le ɖuɖum na wò alo mègate ŋu le alɔ̃ dɔm o, èsena le ɖokuiwò me be yemele ɖeke me o alo èbua fɔ ɖokuiwò madzemadzee.
Nyatefee, seselelãme siawo dometɔ ɖeka alo esi wu nenema ɖe fu na mía dometɔ ɖe sia ɖe kloe kpɔ. Gake ne seselelãme sia nu gbe tsotso kwasiɖa geɖe la, ɖe manyo be nàfo nu tso eŋu na dziwòlawo be woakplɔ wò ayi kɔdzi ne woado wò kpɔ oa? Ðɔktawo ate ŋu ade dzesii nenye blanuiléledɔ lém nèle.
Ne blanuiléledɔ lém nèle la, mehiã be ŋu nakpe wò o. Esi wowɔ atike na ame siwo lé blanuiléledɔ sia tɔgbi la, wofe lã me sẽ, eye woanya kpɔ gbɔdzɔe si tɔgbi womegakpɔ kpɔ ɣeyiɣi didi aɖee nye ema o. Eɖanye blanuilélee na nèle sesem le ɖokuiwò me nenema alo nu bubu aɖee o, ɖo ŋku nya fakɔname siwo le Psalmo 34:19 la dzi. Afi ma gblɔ be: “Yehowa tsɔ ɖe ame siwo fe dzi gbã gudugudu la gbɔ, eye wòxɔna na ame siwo fe gbɔgbɔ wofo fu anyi.”


text:
Anyɔnyɔ 2007
Anyɔnyɔ 2007 enye ɣleti asiekelia le fea me. Ŋkeke gbãtɔ dze Memleɖagbe dzi eye awu enu le ŋkeke 30 megbe le Kɔsiɖagbe dzi.
Nusiwo woɖo daɖi[trɔ asi le eŋu]
- Anyɔnyɔ 2 - Guatemalatɔwo le wofe president, vice-president, kple dukplɔla bubuwo tiam egbe.
- Anyɔnyɔ 7 - 2007 Rugby Xexeame hoʋiʋli adze egɔme le Paris, France.
- Anyɔnyɔ 10 - 2007 FIFA nyɔnu xexeame katã bɔl hoʋiʋli la adze egɔme le Shanghai.
- Anyɔnyɔ 11 - Partial solar eclipse.
- Anyɔnyɔ 11 - 9/11 de fe ade le ɣleti sia me.
- Anyɔnyɔ 15 - Mexico tɔwo fe Ɖokuisinɔnɔ ŋkeke
- Anyɔnyɔ 16 - Helatɔwo le akametatia wɔm egbe.
- Anyɔnyɔ 22 - Kele 7 - Woaɖu Oktoberfest le Munich, Germany.
Mɔkekewo le ɣleti sia me[trɔ asi le eŋu]
- Anyɔnyɔ 3 - Dɔwɔlawo fe ŋkeke le Canada kple United States.
- Anyɔnyɔ 13 - Rosh Hashanah (Yudatɔwo)
- Anyɔnyɔ 13 - Ramadan adze egɔme (Islamic)
- Anyɔnyɔ 22 - Yom Kippur (Yudatɔwo)
- Anyɔnyɔ 23 - Autumnal equinox
- Anyɔnyɔ 24 - Heritage Day (South Africa)
- Anyɔnyɔ 27 - Sukkot ŋkeke gbãtɔ (Yudatɔwo)
- Ɖokuisinɔnɔ Ŋkeke
- Anyɔnyɔ 1 - Uzbekistan
- Anyɔnyɔ 2 - Transnistria kple Vietnam
- Anyɔnyɔ 3 - Qatar
- Anyɔnyɔ 6 - Swaziland
- Anyɔnyɔ 7 - Brazil
- Anyɔnyɔ 8 - Macedonia
- Anyɔnyɔ 9 - North Korea kple Tajikistan
- Anyɔnyɔ 15 - Costa Rica, Honduras, kple Nicaragua
- Anyɔnyɔ 16 - Mexico kple Papua New Guinea
- Anyɔnyɔ 18 - Chile
- Anyɔnyɔ 21 - Armenia, Belize, kple Malta
- Anyɔnyɔ 22 - Bulgaria kple Mali
- Anyɔnyɔ 30 - Botswana


text:
Ðe Agbalẽnyalawo Xɔe Se Be Yesu Nɔ Anyi Kpɔa?
Kpeɖodzi sẽŋuwo le agbalẽnyalawo si siwo ɖee fia be Yesu nɔ anyi kpɔ. Esi Encyclopædia Britannica, fe 2002 fe tata nɔ nu fom tso ale si ŋutinyaŋlɔla siwo nɔ anyi le fe alafa gbãtɔ kple evelia me fo nu tso Yesu kple Kristotɔ gbãtɔwo ŋui ŋu la, egblɔ be: “
Nuŋlɔɖi ɖekaɖeka siawo ɖo kpe edzi be le blemaɣeyiɣiwo me la, ame siwo tsi tsitre ɖe Kristotɔnyenye ŋu gɔ̃ hã meke ɖi le Yesu fe anyinɔnɔ kpɔ ŋu o, si ŋu wotsɔ susu siwo ŋu kpeɖodzi mele o la ʋli nya le zi gbãtɔ le fe alafa 18 lia fe nuwuwu, kple emegbe le fe alafa 19 lia me, kpakple le fe alafa 20 lia fe gɔmedzedze.”
Le fe 2006 me la, agbalẽ aɖe (Jesus and Archaeology) gblɔ be: “
Agbalẽnyala xɔŋkɔ siwo li egbea dometɔ aɖeke meke ɖi be Yudatɔ aɖe si ŋkɔe nye Yesu si nye Yosef vi la nɔ anyi kpɔ o; wo dometɔ geɖe lɔ̃na ɖe edzi enumake be yewova nya nu geɖe tso efe dɔwɔwɔwo kple efe nufiafia veviwo ŋu.”
Biblia fo nu tso Yesu ŋu be enye ame ŋutɔŋutɔ. Eyɔ etɔgbuiawo ŋkɔwo eye wòfo nu tso edzilawo kple nɔviawo ŋu hã. (Mateo 1:1; 13:55) Biblia yɔ ame xɔŋkɔ siwo nɔ anyi le Yesu fe ɣeyiɣia me fe ŋkɔwo hã. (Luka 3:1, 2) Nuŋlɔɖi vevi siawo na numekulawo tea ŋu kua nu me hekpɔa kpeɖodzi be Biblia me nuŋlɔɖiwo de pɛpɛpɛ.


text:
GBETAKPƆXƆ (TATA SI MÍESRƆ̃NA) APRIL 2014
Tata sia dzro ale si míate ŋu atu xɔse si le abe Mose tɔ ene ɖo me. Aleke Yehowa bua míafe fomegbanɔamedziwoe eye aleke wòkpena ɖe mía ŋu le wo tsɔtsɔ me?
Srɔ̃ Mose Ƒe Xɔse
Aleke xɔse ʋã Mose wògbe nu le ŋutilãmenudzodzrowo gbɔ eye wòde asixɔxɔ subɔsubɔmɔnukpɔkpɔ siwo su esi la ŋu? Nu ka tae Mose fe “ŋku nɔ tefeɖoɖofetu la ŋu tututu”?
Èle “Ame Si Womekpɔna O” La Kpɔma?
Aleke Mose fe xɔse kpɔ eta tso amegbetɔvɔvɔ̃ me hekpe ɖe eŋu wòxɔ Mawu fe ŋugbedodowo dzi se? Do ŋusẽ wò xɔse be nàkpɔe be Yehowa nye Ame ŋutɔŋutɔ si le klalo be yeakpe ɖe ŋuwò.
Ɣeyiɣiawo Katã Ƒe Subɔsubɔdɔa
—Yayra Siwo Mekpɔ Tso Eme
Esi Robert Wallen ɖo ŋku fe 65 siwo wòzã le ɣeyiɣiawo katã fe subɔsubɔa me dzi la, egblɔ be yekpɔ dzidzeme, eye taɖodzinu vavã le yefe agbe ŋu. Kpɔ nu si tae ɖa.
Ame Aɖeke Mate Ŋu Asubɔ Afetɔ Eve O
Ame aɖewo zɔ mɔ yi duta be yewoawɔ dɔ akpɔ ga geɖe. Ne dzila dzo le fomea gbɔ ɖe dɔwɔɖui ta la, aleke wògblẽa nu le srɔ̃ɖeɖea, ɖeviawo kple fomedodo si le wo kple Mawu dome la ŋu?
Lé Dzi Ðe Ƒo
—Yehowa Ye Nye Wò Kpeɖeŋutɔ!
Nu kae vifofo aɖe wɔ tsɔ ɖɔ nu si gblẽ le efe fomea ŋu esi wòdzo le wo gbɔ ɖe dɔ ta la ɖo? Aleke Yehowa kpe ɖe eŋu wòkpɔ efe fomea dzi le dukɔ si me ganyawo mede ame dzi le o me?
Edzɔa Dzi Na Wò Be Yehowa Ƒe Ŋku Le Ŋuwòa?
Kpɔ nu atɔ̃ siwo ɖo kpe edzi be Mawu lɔ̃ mí kpakple ale si efe ŋkuléle ɖe mía ŋu ɖea vi na míi.
Ènyaa?
Le Biblia ŋlɔɣiwo la, nu ka tae amewo ɖonɛ koŋ dzea wofe awuwo?


text:
Nya Nyui Si Tso Mawu Gbɔ!
Nu kae nye nya nyui si tso Mawu gbɔ? Nu ka tae míaka ɖe edzi? Agbalẽ gbadza sia ɖo Biblia me nyabiase siwo amewo lɔ̃a biabia la ŋu.
Ale Si Nàwɔ Agbalẽ Gbadza Sia Naɖe Vi Na Wò
Agbalẽ gbadza sia akpe ɖe ŋuwò be nusɔsrɔ̃ tso Mawu fe Nya Biblia me tẽe navivi nuwò. Mawunyakpukpui siwo le memama ɖe sia ɖe te la fia afi si nàte ŋu akpɔ ŋuɖoɖo le axlẽ le wò Biblia me.
Nu Kae Nye Nya Nyui La?
Xlẽ nu tso nya nyui si le Mawu si na mí, nu si ta wòhiã kpata ɖo kple nu si wòle be nàwɔ la ŋu.
Ame Kae Nye Mawu?
Ðe ŋkɔ le Mawu sia? Ðe Yehowa tsɔ ɖe le eme na mía?
Mawu Gbɔe Nya Nyui La Tso Vavã?
Aleke míawɔ aka ɖe edzi be Biblia me nyawo nye nyatefe?
Ame Kae Nye Yesu Kristo?
Xlẽ nu tso ale si Yesu fe agbe dze egɔmee, nu si ta wòva anyigba ɖo kple nu si wɔm wòle fifia la ŋu.
Nu Kae Nye Mawu Ƒe Tameɖoɖo Na Anyigba La?
Biblia ɖe nu si tae Mawu wɔ anyigba, ɣeyiɣi si me fukpekpe nu ayi kple etsɔme nyui si le anyigba la kple ame siwo anɔ edzi la lalam la me.
Mɔkpɔkpɔ Kae Li Na Kukuawo?
Nɔnɔme ka mee ame kukuwo le? Ðe míagakpɔ míafe ame vevi siwo ku la akea?
Nu Kae Nye Mawu Fiaɖufe La?
Ame kae nye Mawu Fiaɖufea fe Fia, eye nu kawoe Fiaɖufea awɔ?
Nu Ka Tae Mawu Ðe Mɔ Vɔ̃ɖinyenye Kple Fukpekpe Li Ðo?
Aleke vɔ̃ɖinyenye dze egɔmee, eye nu ka tae Mawu ɖe mɔ fukpekpe kpɔtɔ li? Ðe fukpekpe nu ayi gbe aɖe gbea?
Aleke Nàwɔ Be Dzidzɔ Nanɔ Wò Ƒomea Me?
Yehowa, Mawu dzidzɔtɔ la, di be dzidzɔ nanɔ fomewo me. Kpɔ aɖaŋu nyui siwo le Biblia me na srɔ̃ŋutsuwo, srɔ̃nyɔnuwo, dzilawo kple ɖeviwo ɖa.
Aleke Nàwɔ Akpɔ Tadedeagu Vavãtɔ Adze Sii?
Subɔsubɔha vavã ɖeka koe lia? Bu nu atɔ̃ siwo dea dzesi tadeagula vavãwo kple subɔsubɔha vavãtɔ ŋu kpɔ.
Aleke Biblia Me Gɔmeɖosewo Ðea Vi Na Míi?
Yesu ɖe nu si ta míehiã gɔmeɖosewo la me eye wòyɔ gɔmeɖose eve siwo le vevie wu la hã.
Aleke Nàwɔ Ate Ðe Mawu Ŋu?
Xlẽ nyati sia nàkpɔe ɖa nenye be Mawu ɖoa to gbedodoɖawo katã alo meɖonɛ o, ale si míado gbe ɖa kple nu bubu siwo míate ŋu awɔ ate ɖe Mawu ŋu.
Nu Kae Nye Nya Nyui Si Ku Ðe Subɔsubɔhawo Ŋu?
Ðe amewo katã ava wɔ ɖeka asubɔ Mawu vavã ɖeka kolia gbe ɖeka?
Nu Ka Tae Habɔbɔ Le Mawu Si Ðo?
Biblia gblɔ nu si tae Kristotɔ vavãwo nye habɔbɔ la na mí.
Nu Ka Tae Wòle Be Nàyi Nusɔsrɔ̃a Dzi?
Aleke nàwɔ Mawu ŋuti sidzedze si su asiwò la naɖe vi na ame bubuwo? Ƒomedodo kae ate ŋu ava nɔ mia kple Mawu dome?


text:
Nusɔsrɔ̃ 11
Nu Ka Tae Míewɔa Takpekpe Gãwo?
Nu kae na ame siwo le afi sia le dzidzɔ kpɔm alea gbegbe? Míafe takpekpe gãwo dometɔ ɖeka mee wole. Mawu gblɔ na esubɔla siwo nɔ anyi le blema be woakpe ta zi etɔ̃ fe sia fe. Nenema kee míawo hã míekpɔa mɔ na kpekpe siwo míewɔna le fufofo gãwo me. (5 Mose 16:16) Míewɔa takpekpe etɔ̃ fe sia fe, siwo nye: ŋkeke ɖeka nutome sue takpekpe si míewɔna zi eve, kple ŋkeke etɔ̃ nutome gã takpekpe. Aleke takpekpe siawo ɖea vi na míi?
Wodoa ŋusẽ míafe Kristotɔwo fe nɔviwo fe habɔbɔa. Ale si wòdzɔa dzi na Israel viwo be yewoakafu Yehowa ‘le ameha gãwo dome’ la, nenema kee wòdzɔa dzi na míawo hã be míade ta agu na Mawu le wɔna tɔxɛ siawo me. (Psalmo 26:12; 111:1) Takpekpe siawo nana mɔnukpɔkpɔ mí be míade ha kple mía nɔvi Ðasefo siwo tso hame bubuwo me alo tso dukɔ bubuwo me. Le ŋdɔ me ɖiɖiɖemeɣia la, míenɔa takpekpewɔfea ɖua nu ɖekae kple mía nɔviwo le tadedeagu wɔna siawo me. (Dɔwɔwɔwo 2:42) Míegakpɔa lɔlɔ̃ deto si na mía “nɔviwo fe habɔbɔ blibo la katã” wɔ ɖeka le xexea me godoo la tefe le takpekpe siawo me.—1 Petro 2:17.
Wonana míegawɔa ŋgɔyiyi geɖe le Mawu fe Nya la gɔmesese me. Woɖe Ŋɔŋlɔawo me na Israel viwo le takpekpewo me, “wose nya si wogblɔ na wo la gɔme,” eye wòɖe vi geɖe na wo. (Nexemiya 8:8, 12) Míawo hã míedea asixɔxɔ Biblia me nufiame siwo míexɔna le míafe takpekpewo me ŋu. Ŋɔŋlɔawo dzie wotua takpekpea fe ɖoɖowɔɖi ɖe sia ɖe ɖo. Wotoa nufo tuameɖo vovovowo kple wɔwɔfiawo dzi fiaa ale si míawɔ Mawu fe lɔlɔ̃nu le míafe agbe mee la mí. Ame siwo le dzi dom le nɔnɔme sesẽwo me esi wole agbe nɔm ɖe Kristotɔwo fe nudidiwo nu le ɣeyiɣi sesẽ siawo me la fe nutefekpɔkpɔwo sese dea dzi fo na mí geɖe. Wowɔa drama, si me dramawɔlawo dzrana ɖo wòsɔna ɖe ɣeyiɣi si fe nudzɔdzɔ wònye la nu, le nutome gã takpekpewo me, siwo fiaa ale si míawɔ ɖe nufiame siwo le Biblia me ŋutinyawo me dzii la mí. Le takpekpe ɖe sia ɖe me la, wowɔa ɖoɖo na ame siwo di be yewoatsɔ nyɔnyrɔxɔxɔ ɖe tsi me aɖo kpe yewofe adzɔgbeɖeɖe na Mawu dzii la be woaxɔ nyɔnyrɔ.
Nu ka tae takpekpe gãwo nyea dzidzɔɣiwo?
Vi kae takpekpe siawo dede aɖe na wò?


text:
Mielɔ̃na Wowɔa Atike Na Mia?
Ɛ̃, mí Yehowa Ðasefowo míenoa atike, eye míelɔ̃na wowɔa atike na mí le kɔdzi. Togbɔ be míeléa be na mía ɖokui, eye míedzea agbagba be míanɔ lãmesẽ me hã la, “míehiãa ɖɔkta” ɣeaɖewoɣi. (Luka 5:
Ke hã, dɔdamɔnu aɖewo li siwo mewɔ ɖeka kple Biblia fe gɔmeɖosewo o, eye míelɔ̃na wozãa esiawo na mí o. Le kpɔɖeŋu me, míelɔ̃na wodoa ʋu na mí o, elabena Biblia meda asi ɖe edzi be woado ʋu atsɔ atu ŋutilã ɖo o. (Dɔwɔwɔwo 15:20) Nenema kee Biblia meda asi ɖe dɔdamɔnu siwo lɔ gbɔgbɔyɔyɔ ɖe eme dzi o.
Ke hã, dɔdamɔnu gbogbo aɖewo li siwo metsi tre ɖe Biblia fe gɔmeɖosewo ŋu o. Eya ta ame ŋutɔe atia dɔdamɔnu si wòdi la. Yehowa Ðasefo aɖe ate ŋu alɔ̃ be woazã dɔdamɔnu aɖe na ye, ke hã Ðasefo bubu ya malɔ̃ be woazã ema na ye o.


text:
SƆHƐWO BIANA BE
Aleke Mawɔ Dzo Naɖo Menye Ðe Kamedede Ŋu?
Biblia gblɔ be: “
Kamedede nyo.” (1 Timoteo 4:8) Gake edze abe sɔhɛ geɖe siwo gblɔna be “ehiã be made kame” la metea ŋu tsona kplaa ɖe esia wɔwɔ ŋu o ene.
“Ne megblɔ sɔhɛ ale si nu gbegbe metea ŋu kpɔa dzidzedze le kamededodokpɔ me o esi menɔ sekɛndrisuku (lycée) na wò la, awɔ nuku na wò. Evɔ efa abe tsi ene hafi!”
—Richard, si xɔ fe 21.
“Ame aɖewo susuna be: ‘Nu ka tae nàfu du le ŋdɔkutsugbe ate fifia, eye ɖeɖi nate ŋuwò, evɔ àte ŋu anɔ anyi ɖe xɔ me anɔ dufufu fe videofefe si hã le ko abe dufufu ene fom?’”
—Ruth, si xɔ fe 22.
Ne wò hã èsena le ɖokuiwò me alea la, ekema bu viɖe etɔ̃ siwo tae wòle be nàdze agbagba anɔ kame dem edziedzi ɖo la ŋu kpɔ.
Viɖe 1. Kamedede akpe ɖe wò ŋutilã ŋu wòanɔ te ɖe dɔlélewo nu. Rachel, si xɔ fe 19, gblɔ be: “
Fofonye gblɔna ɣesiaɣi be: ‘Ne èbe ɣeyiɣi mele ye si yeade kame o la, ekema nɔ ɣeyiɣi dim ɖe dɔdzedze ŋu.’”
Viɖe 2. Kamedede nana lãmetsi siwo nana ame fe susu me fana la gena ɖe wò ahɔhɔ̃ me. Emily, si xɔ fe 16, gblɔ be: “
Ne mele tame bum akpa, eye meyi ɖafu du ko la, nye susu me fana.
Nye lãme kɔna, eye mevona le susu me hã.”
Viɖe 3. Kamedede ana nàkpɔ dzidzɔ geɖe wu. Ruth, si xɔ fe 22, gblɔ be: “
Medina be mado ayi aɖafe, eye nu siwo mewɔna tsɔ dea kamee nye tsifufu, dufufu le sno dzi kple gasɔdodo.”
Nu Vevi Si Akpe Ðe Ŋuwò Nàwɔe: Zã miniti 20 ya teti zi etɔ̃ kwasiɖa sia kwasiɖa ɖe kamedefefe si doa dzidzɔ na wò ŋu.
Ðo ŋku nya sia dzi: Togbɔ be nɔnɔme aɖewo le mía ŋuti wotsɔ dzi mí hã la, zi geɖe la ale si míenɔa agbee la kpɔa ŋusẽ ɖe míafe lãmesẽ dzi. Eya ta ne ègblɔ be “ehiã be made kame” la, ke ele gbɔwò; àte ŋu awɔ nane tso eŋu!


text:
Ke Ne Melɔ̃a Gbɔdɔnuwɔnawo Kpɔkpɔ Ya Ðe?
Nu si nàte ŋu awɔ
Nu si tututu gbɔdɔnuwɔnawo kpɔkpɔ (alo porno) nye gɔme sese. Gbɔdɔnuwɔnawo kpɔkpɔ nye vlododo nane si Mawu wɔ be bubu nanɔ eŋu. Ne èse egɔme be aleae nyaa le la akpe ɖe ŋuwò ‘
nàlé fu vɔ̃.’—Psalmo 97:10.
Bu emetsonuawo ŋu. Ame siwo wozãna le gbɔdɔnuwɔnawo wɔwɔ me ɖia gbɔ wo ɖokuiwo. Ekloa bubu le ekpɔla hã ŋu. Eya ta esɔ nyuie be Biblia gblɔ be: “
Nunyala kpɔa dzɔgbevɔ̃e, eye wòɣlaa eɖokui.”—Lododowo 22:3.
Ðo tame kplikpaa. Nutefewɔla Hiob gblɔ be: “
Mebla nu kple nye ŋku, eye aleke lawɔ malé ŋku ɖe ɖetugbi ŋu?” (Hiob 31:1) Nu siwo nàte ŋu aɖo tame kplikpaa be yeawɔ la dometɔ aɖewoe nye esiwo gbɔna:
Nyemazã Internet ne nye ɖeka meli o.
Matsi gbɔdɔnuwɔnawo ŋuti nyatakakadzraɖofe ɖe sia ɖe si aʋu le vo me la enumake.
Ne megaɖe ŋu ɖi kpɔ gbɔdɔnuwɔnawo ake la, magblɔe na xɔ̃nye kpɔnutefe aɖe.
Do gbe ɖa tso eŋu. Hakpalaa do gbe ɖa na Yehowa Mawu be: “
Ðe nye ŋku ɖa le nu dzodzrowo kpɔkpɔ ŋu.” (Psalmo 119:37) Mawu di be nàkpɔ dzidzedze, eye ne èdo gbe ɖa nɛ la, ado ŋusẽ wò nàwɔ nu dzɔdzɔe!—Filipitɔwo 4:13.
Ƒo nu tso eŋu na ame aɖe. Wò dzimenyawo gbɔgblɔ na ame aɖe si dzi nèka ɖo nye afɔɖeɖe vevi si akpe ɖe ŋuwò nàdzudzɔ numame gbegblẽ ma!—Lododowo 17:17.
Ðo ŋku nya sia dzi: Ɣesiaɣi si nète ŋu fo asa na gbɔdɔnuwɔnawo kpɔkpɔ la, èɖu aʋa gã aɖe dzi. Gblɔ aʋadziɖuɖu ma ŋu nya na Yehowa Mawu, eye nàda akpe nɛ ɖe ale si wòdo ŋusẽ wò la ta. Ne èfo asa na gbɔdɔnuwɔnawo kpɔkpɔ la, àdo dzidzɔ na efe dzi!—Lododowo 27:11.


text:
Ghana
Ghana nye Afrika dukɔwo dometɔ ɖeka. Ele Afrika fe ɣetoɖofe lɔfo. Ghana do lifo kple Togo le , Côte d'Ivoire kpakple Burkina Faso. Afu si woyɔna be Gulf of Guinea la le efe anyiehe lɔfo. Efe dukɔmenɔlawo fe xexlẽme ɖo 22,113,000 lɔfo. Woɖo Ghana tso Gold Coast kpakple British Togoland si nɔ Fransetɔwo fe dziɖuɖu te la fe kpekpe me. Ghana dukɔa xɔ dokuisinɔnɔ tso Eŋlisiawo gbɔ le Tedoxe 6 dzi, le fe 1957 me. Ghana fe dugã enye Accra.
This is an excerpt from the article Ghana from the Wikipedia free encyclopedia. A list of authors is available at Wikipedia.


text:
SƆHƐWO BIANA BE
Nu Kae Mawɔ Ne Wotsɔa Gbɔdɔnyawo Ðea Fu Nam?
Nu kae nye gbɔdɔnyawo tsɔtsɔ ɖe fu na ame?
Gbɔdɔnyawo tsɔtsɔ ɖe fu na ame lɔ gbɔdɔnuwɔwɔ ɖe ame ŋu ɖe sia ɖe fomevi ɖe eme. Wo dometɔ aɖewoe nye asilili ame ŋu kple gbegblẽnyawo gbɔgblɔ na ame. Gake ɣeaɖewoɣi la, menɔa bɔbɔe be woade vovototo fewuɖuɖu le ame ŋu, ahiãmoɖoɖo na ame kple gbɔdɔnyawo tsɔtsɔ ɖe fu na ame dome o.
Ènya vovototo si le wo mea? Wɔ míafe gbɔdɔnyawo tsɔtsɔ ɖe fu na ame ŋuti dodokpɔ sia be nàkpɔ vovototoa!
Nublanuitɔe la, amewo medzudzɔa gbɔdɔnyawo tsɔtsɔ ɖe fu na ame ne edo le suku gɔ̃ hã o. Ke hã ne èna kakaɖedzi kple aɖaŋu si nàtsɔ anɔ te ɖe gbɔdɔnyawo tsɔtsɔ ɖe fu na ame nu su asiwò fifia la, awɔe be nàsu te nyuie anɔ te ɖe nuwɔna sia nu le dɔwɔfe. Eye àte ŋu ana hã be ame si wɔa nu sia la magawɔe ɖe ame aɖeke ŋu o!
Ke ne wotsɔ gbɔdɔnyawo ɖea fu nam ɖe?
Ne ènya nu si gbɔdɔnyawo tsɔtsɔ ɖe fu na ame nye ko hafi nàte ŋu agbe nya na fuɖenamelaa! Kpɔ nɔnɔme etɔ̃ siawo kple ale si nàte ŋu akpɔ wo gbɔe la ɖa.
NƆNƆME:
“
Le míafe dɔwɔfe la, ŋutsu aɖewo siwo tsi wum sãsãsã la gblɔna nam be medze tugbe ŋutɔ eye be ɖe wòanyo ŋutɔ ne ɖe yewoate ŋu ayi megbe fe 30 azu ɖekakpuiwo. Wo dometɔ ɖeka gɔ̃ hã zɔ to megbenye ɖaʋẽ nye ɖa kpɔ!”
Tabitha ate ŋu abui be: “Ne medo tokui hele dzi dom ko la, ava dzudzɔ.”
Nu si tae ewɔwɔ alea maɖe vi o: Numekulawo gblɔ be, zi geɖe la ne ame siwo wotsɔ gbɔdɔnyawo le fu ɖem na ŋe aɖaba fu edzi la, ɖeko wòyia edzi hedoa gã ɖe edzi.
Te esia boŋ kpɔ: Mègazi kpi o, ke boŋ tsɔ tufafa nàgbe nya na amea eme nakɔ nɛ nyuie be yemedi be wòagagblɔ nya ma na ye alo awɔ nu ma ɖe ye ŋu azɔ o. Taryn si xɔ fe 22 gblɔ be: “
Ne ame aɖe ka asi tefe si mesɔ o nam la, metrɔna gblɔna nɛ be mègaka asi ŋunye azɔ gbeɖe o. Zi geɖe la, ɖeko ŋutsuvi si wɔ nua tɔtɔna.” Ne ame si le fua ɖem na wò sẽ dzi me la, mègana ta o. Biblia gblɔ tso agbeŋutise kɔkɔwo me léle ɖe asi ŋu be: “
Mianɔ tsitre bliboe, eye miakpɔ kakaɖedzi sẽŋu.”—Kolosetɔwo 4:12.
Ke ne fuɖenamela be yeawɔ nu vevi wò ya ɖe? Le go ma me la, mègakpe akɔ kplii o. Si dzo le tefea kaba, eye nàgblɔe na ame tsitsi aɖe.
NƆNƆME:
“
Esi mele xɔ ade me la, nyɔnuvi eve aɖewo lém le sukuxɔwo dome mɔ dzi. Wo dometɔ ɖeka dɔa nyɔnuviwo gbɔ, eye wòdi be nye kpli ye míado. Togbɔ be megbe hã, woɖea fu nam gbe sia gbe le ɖiɖiɖemeɣi. Womimim ɖe gli ŋu gbe ɖeka gɔ̃ hã!”
Victoria ate ŋu asusui be: ‘Ne megblɔe na ame aɖe la, woava yɔm be ɖɔɖɔetɔ, eye ɖewohĩ ame aɖeke maxɔ dzinye ase o.’
Nu si tae nuŋububu alea maɖe vi o: Ne mègblɔe na ame aɖeke o la, fuɖenamelaa ayi edzi anɔ fu ɖem na wò eye wòawɔe ɖe ame bubuwo gɔ̃ hã ŋu.
Te esia boŋ kpɔ: Di kpekpeɖeŋu. Dziwòlawo kple wò nufialawo ate ŋu akpe ɖe ŋuwò nàtsi nya ɖe fuɖenamelaa nu. Gake ne ame siwo nègblɔ nya na meka ɖe dziwò o ya ɖe? Te esia kpɔ: Ɣesiaɣi si amea gaɖe fu na wò la, ŋlɔ ale si nuwo yi ɖi tsitotsito. Ŋlɔ ŋkekea, gamea, tefe si nua dzɔ le kple nya siwo fuɖenamelaa gblɔ na wò ɖi. Azɔ tsɔ wò nuŋlɔɖia fe kɔpi ɖeka na dziwòlawo alo wò nufiala. Ame geɖe tsɔa nya siwo woŋlɔ ɖi la vevie wu numegbe.
NƆNƆME:
“
Mevɔ̃na na ŋutsuvi sia si foa rugby la ŋutɔ. Efe kɔkɔme ade meta eve kloe, eye efe kpekpeme nye kilogram 135! Eɖoe ɖe tame be ‘yefe asi asu dzinye godoo.’ Eɖea fu nam gbe sia gbe kloe fe ɖeka sɔŋ. Gbe ɖeka nye kplii koe susɔ le sukuxɔa me eye wònɔ tetem ɖe ŋunye. Metso kpla fu du to mɔa nu do go.”
Julieta ate ŋu asusui be: ‘Nenema ko ŋutsuviwo le.’
Nu si tae nuŋububu alea maɖe vi o: Ne ame sia ame susui be naneke megblẽ le fuɖenamelaa fe nuwɔna ŋu o la, madzudzɔ ewɔwɔ o.
Te esia boŋ kpɔ: Mègatsɔ efe nuwɔnawo wɔ hatsekaka alo anɔ alɔgbɔnu kom ne ele fu ɖem na wò o. Ke boŋ na wò nuwɔna kple wò moɖoɖo nana amea nanya nu siwo ŋu nàɖe mɔ le kple nu siwo ŋu màɖe mɔ le gbeɖe o.
Nu kae mawɔ?
NUDZƆDZƆ ŊUTƆŊUTƆ 1:
“
Nyemedina be amewo nabui be nye nya me sẽ o. Eya ŋuti ne ŋutsuviwo le fu ɖem nam la, ɖeko megblɔna na wo be woadzudzɔ, gake nyemegbenɛ na wo moveviɖoɖotɔe o. Zi geɖe la, mekoa alɔgbɔnu ne mele nu fom na wo. Esia na wosusunɛ be ɖe mele ahiãmoe ɖom na yewo.”—Tabitha.
Nenye wòe nye Tabitha ɖe, nu kae nàwɔ na ŋutsuvi mawo? Nu ka tae?
Nu kae ate ŋu ana fuɖenamela nasusui boŋ be ɖe nèle ahiãmo ɖom na ye?
NUDZƆDZƆ ŊUTƆŊUTƆ 2:
“
Nu sia dze egɔme esime ŋutsuvi aɖe gblɔ nya vloe aɖe ɖe ŋunye esi míele kame dem le suku. Medo toku wofe nyawo kwasiɖa ʋɛ aɖewo, gake ɖeko nɔnɔmea nɔ gbegblẽm ɖe edzi. Azɔ ŋutsuviawo va nɔa xanye hekplaa asi kɔ nam. Metutua wo ɖa, gake womedzudzɔ o. Mlɔeba wo dometɔ ɖeka ŋlɔ gbegblẽnya aɖe ɖe agbalẽ kakɛ dzi tsɔ nam. Metsɔe na nye nufiala. Wohe to na ŋutsuvia be megava sukua o ŋkeke aɖewo. Mekpɔe be ɖe wòle be mayi nufiala gbɔ xoxo hafi!”—Sabina.
Nu ka tae nèsusu be Sabina va kpɔe be ɖe wòle be yeayi nufiala gbɔ xoxo hafi? Èsusu be efe nyametsotsoa nyoa? Nu ka tae nàɖo eŋu be enyo alo menyo o?
NUDZƆDZƆ ŊUTƆŊUTƆ 3:
“
Ŋutsuvi aɖe te ɖe nɔvinye ŋutsu Greg ŋu le tsilefe. Ŋutsuvia te ɖe Greg ŋu kplikplikpli gblɔ nɛ be, ‘gbugbɔ nu nam.’ Greg gbe, gake ŋutsuvia mebe yeadzo o. Ðe Greg tutu ŋutsuvia ɖa hafi wote ɖa le eŋu.”—Suzanne.
Èsusu be ɖe ŋutsuvia di be yeadɔ Greg gbɔa? Nu ka tae nèsusui be susu ma tae alo menye susu ma tae o?
Èsusu be nu ka tae ŋutsuvi aɖewo metea ŋu foa nu ne wotsɔ gbɔdɔnyawo le fu ɖem na wo o?
Èda asi ɖe ale si Greg kpɔ nya gbɔe la dzia? Nenye wòe ɖe anye ne nu kae nàwɔ?
Xlẽ nu geɖe kpee: Kpɔ “How Can I Protect Myself From Sexual Predators?” (Comment me protéger des prédateurs sexuels ?) le Questions Young People Ask—Answers That Work (Les jeunes s’interrogent — Réponses pratiques), Volume 1 fe ta 32 lia me.


text:
NYƆ! APRIL 2014
Nu Ka Tae Maganɔ Agbe Ðo?
—Susu Etɔ̃ Siwo Tae Wòle Be Nàyi Edzi Anɔ Agbe
Ðe wò ŋutɔ alo wò ame nyanyɛ aɖe tee kpɔ be yeawu ye ɖokuia? Ne èkpɔ susu siwo ta wòle be nànɔ agbe ɖo la, ɖewohĩ àtrɔ susu.
Ŋkuléle Ðe Xexea Me Ŋu
Nyatiawo dometɔ aɖewo: du si me wotrɔ asi le ʋutɔkaɖiwo ŋu wowɔa dɔ aduadu, lãmesẽkuxi aɖe si vɔ̃ɖi wu nu nyui makpɔ ɖui kple xe si xɔ fe 60 kple edzivɔ gafo viwo.
Lɔ̃ Faa Woaɖɔ Wò Ðo
Aleke nuxlɔ̃ame alo ɖɔɖɔɖo si vena la tea ŋu ɖea vi na amee
Nu Ka Tae Maganɔ Agbe Ðo?
Nu kae ana ame nabu ku abe velia ene?
Elabena Nuwo Va Trɔna
Ne mate ŋu atrɔ wò nɔnɔmea o hã la, nane li si nàte ŋu atrɔ.
Elabena Kpekpeɖeŋu Li
Nu etɔ̃ siwo ate ŋu akpe ɖe ŋuwò nàyi edzi anɔ agbe.
Elabena Mɔkpɔkpɔ Li
Abe ale si akaɖi kpena ɖe mía ŋu míekpɔa nu ene la, mɔkpɔkpɔ ate ŋu akpe ɖe ŋuwò be wò susu manɔ nɔnɔme sesẽ siwo me tom nèle la ŋu o.
Atikeŋutinumekula Aɖe Ƒe Xɔse
Mawusubɔsubɔ to le mo na Frédéric Dumoulin eya ta eva zu mawudzimaxɔsela. Aleke Biblia-sɔsrɔ̃ kple nusɔsrɔ̃ tso ale si wowɔ nu gbagbewo ŋu na wòva xɔe se be Wɔla aɖe li?
Tsaɖiɖi Yi Cambodia
Nu ka tae ame siwo do go zi gbãtɔ yɔa wo nɔewo be efo, davi, tasi, tɔɖia, mama alo tɔgbui?
Vovototodede Amefomeviwo Me
Ðe amefomeviwo katã sɔa? Ðe vovototodede amefomeviwo me nu ava yi gbe ɖeka?
Kpakpaluʋui Ƒe Aʋala
Kpakpaluʋui si nye Blue Morpho fe aʋala dzena abe ɖe wo ŋuti zrɔ̃ ene, gake ne èkpɔe kple nusuekpɔmɔ̃ la, akpɔe be nu wluiwluiwlui aɖewo le eŋuti. Dɔ kawoe wowɔna?
Internet Dzi Nu Bubuwo
Nu Kawoe Wòle Be Manya Tso Amamaɖenuwo Ðoɖo Ða To Asitelefon Dzi Ŋu?
Ðe wòle efom ɖe nuwò be nàwɔ nu sia? Afɔku kawoe le eme? Ahiãmoɖoɖo koe wònyea?
Ðe Nètsi Akogoa?
Kpɔ nu etɔ̃ siwo akpe ɖe ŋuwò nàɖu akogotsitsi dzi ahadze xɔlɔ̃ vavãwo ɖa.
Nu Kae Mawɔ Ne Wowɔa Anyra Le Ŋunye?
Dzi ɖena le ame siwo ŋu wowɔ anyra le la dometɔ geɖe fo. Nyati sia ɖe nu siwo woate ŋu awɔ be nɔnɔmeawo naɖɔ ɖo la me.


text:
TA WUIEVE
Agbe Nɔnɔ Alesi Wòadze Mawu Ŋu
Aleke nàwɔ anye Mawu xɔlɔ̃?
Aleke nya si Satana fɔ ɖe te la ka wòe?
Nuwɔna kawoe medzea Yehowa ŋu o?
Aleke nàwɔ anɔ agbe si dzea Mawu ŋu?
AMEKA fomevie nàdi be yeatia wòanye xɔ̃wò? Godoo la, àdi be yeatia amesi fe nukpɔsusuwo, didiwo, kple agbenɔnɔ nyoa ŋuwò eye wosɔ kple tɔwò. Eye àdi be yeadze xɔ̃ amesi ɖea nɔnɔme nyuiwo fiana, abe amesi ɖia anukware eye wònyoa dɔme ene.
2 Tso blema ke la, Mawu le ame aɖewo tiam be woanye ye xɔlɔ̃ kplikplikpliwo. Le kpɔɖeŋu me, Yehowa yɔ Abraham be ye xɔlɔ̃. (Yesaya 41:8; Yakobo 2:23) Esi Dawid nye amesi fomevi Yehowa lɔ̃na ta la, Mawu gblɔ tso eŋu be enye ‘amesi fe nu dze yefe dzi ŋu.’ (Dɔwɔwɔwo 13:22) Nenema ke nyagblɔɖila Daniel hã nye amesi Yehowa ‘lɔ̃ vevie.’—Daniel 9:23.
3 Nukatae Yehowa na Abraham, Dawid, kple Daniel nye exɔlɔ̃wo? Egblɔ na Abraham be: “Èɖo to nye gbe.” (Mose I, 22:18) Esia fia be Yehowa tena ɖe amesiwo wɔa nusi wòdi tso wo si ɖokuibɔbɔtɔe la ŋu. Egblɔ na Israel-viwo be: “Mise nye gbe, ne manye miafe Mawu, eye miawo mianye nye dukɔ.” (Yeremya 7:23) Ne èɖo to Yehowa la, wò hã àte ŋu anye exɔlɔ̃!
YEHOWA DOA ŊUSẼ EXƆLƆ̃WO
4 Bu nusiwo gbegbe míakpɔ tso xɔlɔ̃dzedze Mawu me ŋu kpɔ. Biblia la gblɔ be Yehowa le mɔnukpɔkpɔwo dim be ‘yeado ŋusẽ amesiwo ku ɖe eyama ŋu kple wofe dzi blibo.’ (Kronika II, 16:9) Aleke Yehowa ado ŋusẽ wòe? Mɔnu ɖekae nye esi wòɖe gblɔ le Psalmo 32:8, be: “[Nye Yehowa] mafia nu wò, eye mafia mɔ, si nato la wò; maɖo aɖaŋu na wò, eye nye ŋku anɔ ŋuwò.”
5 Nya siawo ɖe alesi gbegbe Yehowa léa be na amee fia nyuie ŋutɔ! Ana mɔfiame si nèhiã la wò eye wòadzɔ ŋuwò esi nèle efe mɔfiamewo dzi wɔm. Mawu di be yeakpe ɖe ŋuwò nàto tetekpɔwo kple dodokpɔwo me ado dedie. (Psalmo 55:23) Eyata ne ètsɔ dzi blibo subɔ Yehowae la, kakaɖedzi si nɔ hakpala la si ate ŋu anɔ wò hã asiwò, esi wògblɔ be: “Metsɔa Yehowa ɖoa ŋkunye me ɖaa; ne ele nye nuɖusi me la, ke maɖe le tenye o.” (Psalmo 16:8; 63:9) Nyatefee, Yehowa ate ŋu akpe ɖe ŋuwò nànɔ agbe alesi wòadze eyama ŋu. Gake ènya hã be Mawu fe futɔ aɖe li si fe didi enye be yeana nàdo kpo esia wɔwɔ.
SATANA ƑE NYAƲIƲLI
6 Woɖe alesi Satana Abosam tsɔ nya ɖe Mawu fe dziɖulanyenye ŋu me le agbalẽ sia fe Ta 11 lia me. Satana tso Mawu nu be enye ameblela eye nya si wògblɔ fia be Yehowa wɔ nu gbegblẽ be meɖe mɔ na Adam kple Xawa be woatso nya me na wo ɖokui le nusi nye nyui kple vɔ̃ ŋu o. Le Adam kple Xawa fe nuvɔ̃medzedze megbe, esi wo viwo va nɔ agbɔ sɔm ɖe anyigba dzi la, Satana tsɔ nya ɖe susu si le amegbetɔwo katã si ɖe mawusubɔsubɔ ŋu la ŋuti. Satana fe nutsotso enye, “Menye esi amewo lɔ̃ Mawu tae wole esubɔm ɖo o. Ne wona mɔnukpɔkpɔm la, mate ŋu atrɔ amesiame ɖa tso Mawu gbɔ.” Nuŋlɔɖi si ku ɖe ŋutsu aɖe si woyɔna be Hiob ŋu ɖee fia be emae nye nusi fe adegbe Satana fo. Amekae nye Hiob, eye aleke nya si ʋlim Satana le va ku ɖe eŋui?
7 Hiob nɔ agbe anye fe 3,600 aɖewoe nye si va yi. Ame nyui ye wònye, elabena Yehowa gblɔ le eŋu be: “Enye ame maɖifɔ, ame dzɔdzɔe kple mawuvɔ̃la, eye wòtsri nu vɔ̃ɖi, eye ame aɖeke mede enu le anyigba dzi o.” (Hiob 1:8) Hiob fe nu dze Mawu ŋu.
8 Satana tsɔ nya ɖe susu si ta Hiob subɔa Mawui ŋu. Abosam gblɔ na Yehowa be: “Ðe menye wòe tɔ kpɔ ɖe eya [Hiob] ŋutɔ kple efe nuwo katã ŋu godoo oa? Èyra efe afe kpakple efe asinudɔwɔwɔwo, eye efe lãhawo gbagba ɖe anyigba dzi. Ke do asi ɖa, ne nàde asi nusiwo katã le esi la ŋu kpɔ, be magbe wò nya ɖe ŋkuwò me keŋ oa?”—Hiob 1:10, 11.
9 Satana to esia me nɔ nya ʋlim be nusiwo Hiob kpɔna tsoa Mawu gbɔ tae wònɔ esubɔm ɖo. Abosam gblɔ hã be ne wodo Hiob kpɔ la, atrɔ ɖa le Mawu yome. Nukae Yehowa wɔ tso Satana fe nyaʋiʋlia ŋu? Esi wònye susu si ta Hiob le Mawu subɔm ɖoe nye nya si fɔ ɖe te ta la, Yehowa ɖe mɔ na Satana be wòado Hiob akpɔ. To esia me la, adze fã ne Hiob lɔ̃ Mawu alo melɔ̃e o.
WODO HIOB KPƆ
10 Enumake Satana to mɔ vovovowo dzi he dodokpɔwo va Hiob dzii. Wofi Hiob fe lãha aɖewo eye wotsrɔ̃ mamlɛawo. Azɔ hã wowu efe dɔlawo dometɔ akpa gãtɔ. Esia na wòɖo gakuxi sesẽ me. Eyome afɔku gã aɖe dzɔ esi Hiob fe vi ewoawo katã ku le ahomya aɖe si tu me. Gake le nɔnɔme sesẽ siawo katã me la, “Hiob mewɔ nuvɔ̃ o, eye mebu vɔ̃ aɖeke ɖe Mawu ŋu o.”—Hiob 1:22.
11 Satana mesee ɖe afima o. Anya wɔ nɛ be togbɔ be Hiob te ŋu do dzi nɔ te ɖe efe nunɔamesiwo fe bubu, kpakple efe subɔviwo kple viawo fe ku nu hã la, ne edze dɔ vevie ya la, atrɔ le Mawu yome godoo. Yehowa ɖe mɔ na Satana wòhe dɔléle nyɔŋu aɖe si me vevesese heliheli nɔ va Hiob dzii. Gake esia gɔ̃ hã megblẽ Hiob fe Mawu dzixɔxɔse me o. Nya si wòtsɔ tameɖoɖo kplikpaa gblɔ boŋ enye: “Nyemasẽ nu le nye fɔmaɖimaɖi ŋu, vaseɖe esime mamia nu o.”—Hiob 27:5.
12 Hiob menya be Satanae nɔ fukpekpe siawo hem va ye dzi o. Esi Hiob menya nya si Abosam fɔ ɖe te ku ɖe Yehowa fe dziɖulanyenye ŋu o ta la, ewɔ nɛ be anye Mawu gbɔe yefe fukpekpeawo tso. (Hiob 6:4; 16:11-14) Ke hã, ekpɔtɔ lé nutefewɔwɔ me ɖe asi na Yehowa. Eye Hiob fe nutefewɔwɔ me léle ɖe asi ɖo kpe edzi be nya si Satana fɔ ɖe te be ɖokuitɔdidi fe susuwoe Hiob tsɔ le Mawu subɔmee la nye aʋatso!
13 Hiob fe nutefewɔwɔ me léle ɖe asi na be Yehowa kpɔ ŋuɖoɖo nyui aɖe na Satana fe gbetɔame vɔ̃ɖi ɖigbɔame la. Yehowa xɔlɔ̃e Hiob nye vavã, eye Mawu ɖo etefe nɛ geɖe ɖe efe nutefewɔwɔ me léle ɖe asi ta.—Hiob 42:12-17.
ALESI NYA LA KA WÒE
14 Menye Hiob ŋu koe Satana tsɔ nutefewɔwɔ na Mawu me léle ɖe asi fe nya la ɖo o. Wò hã èle eme. Lododowo 27:11 na esia dze fã, afisi Yehowa fe Nya la gblɔ le be: “Vinye, dze nunya, be nado dzidzɔ na nye dzi, ne mate ŋu aɖo nya ŋu na amesiwo le alɔme ɖem le ŋunye.” Nya siawo, siwo woŋlɔ fe alafa geɖe le Hiob fe ku megbe, ɖee fia be Satana kpɔtɔ le alɔme ɖem le Mawu ŋu eye wòle Mawu subɔlawo nu tsom. Ne alesi míenɔa agbee dzea Yehowa ŋu la, ekema míele asi kpem ɖe eŋu be wòakpɔ ŋuɖoɖo na Satana fe alakpa nutsotsoawo, eye míetoa esia wɔwɔ me doa dzidzɔ na Mawu fe dzi. Aleke nèbu tso esia ŋu? Ðe manye mɔnukpɔkpɔ gã aɖe be wò hã nàkpe asi ɖe eŋu woakpɔ ŋuɖoɖo na Abosam fe alakpa nutsotsowo, nenye be esia abia be nàwɔ tɔtrɔ aɖewo le wò agbenɔnɔ me gɔ̃ hã oa?
15 De dzesii be Satana gblɔ be: ‘Amegbetɔ atsɔ nusiwo katã le esi la, ana ɖe efe agbe ta.’ (Hiob 2:4) Esi Satana yɔ “amegbetɔ” la, ena eme kɔ fã be amegbetɔwo katã ŋue yetsɔ nya ɖo, ke menye Hiob ɖeɖe ko o. Nya vevi aɖee nye ma. Satana tsɔ nya ɖe wò nutefewɔwɔ na Mawu me léle ɖe asi ŋu. Nusi dim Abosam le be yeakpɔ koe nye be nàgbe toɖoɖo Mawu ahatrɔ ɖa le mɔ dzɔdzɔetɔ dzi ne nɔnɔme sesẽwo do mo ɖa. Aleke Satana le esia fe agbagba dzemee?
16 Abe alesi míedzro eme le Ta 10 lia me ene la, Satana zãa mɔnu vovovowo be yeatsɔ atrɔ amewo ɖa le Mawu yome. Mɔnu ɖekae nye be edzea ame dzi “abe dzata, si le gbe ɖem hele ame dim, be yeavuvu ami ene.” (Petro I, 5:8) Eyata Satana fe ŋusẽkpɔɖeamedzi te ŋu dzena ne xɔlɔ̃wo, fometɔwo, alo ame bubuwo tsi tre ɖe wò Biblia sɔsrɔ̃ ŋu, ale be màte ŋu atsɔ nusiwo srɔ̃m nèle ade dɔwɔwɔ me o.* (Yohanes 15:19, 20) Mɔnu bubu enye be Satana ŋutɔ “trɔa eɖokui wɔa kekeli fe dɔla.” (Korintotɔwo II, 11:14) Abosam ate ŋu azã mɔnu aɖewo siwo menya kpɔna dzea sii bɔbɔe o be yeatsɔ able wò ahakplɔ wò atrae be nàganɔ agbe si dzea Mawu ŋu o. Ate ŋu azã dziɖeleamefo hã, ɖewohĩ ana nàse le ɖokuiwò me be màte ŋu awɔ nusi dzea Mawu ŋu gbeɖe o. (Lododowo 24:10) Satana ɖale nu wɔm abe ‘dzata si le gbe ɖem’ loo alo abe “kekeli fe dɔla” ene o, nya ɖeka ko ʋlim wòle: Ele gbɔgblɔm be ne èdo go tetekpɔwo alo dodokpɔwo la, àdzudzɔ Mawu subɔsubɔ. Aleke nàwɔ aɖo nya si wòfɔ ɖe te la ŋu ahalé nutefewɔwɔ na Mawu me ɖe asi abe alesi Hiob wɔe ene?
YEHOWA ƑE SEDEDEWO DZI WƆWƆ
17 Àte ŋu ana woakpɔ ŋuɖoɖo na Satana fe nya si wòfɔ ɖe te ne ènɔa agbe wòdzea Mawu ŋu. Nukae esia wɔwɔ bia? Biblia la ɖo eŋu be: “Tsɔ wò dzi blibo kple wò luʋɔ blibo kpakple wò ŋusẽ katã lɔ̃ Yehowa, wò Mawu la.” (Mose V, 6:5) Ne wò lɔlɔ̃ na Mawu de to geɖe wu la, didia anɔ mewò ɣesiaɣi be nàwɔ nusiwo wòdi tso asiwò. Apostolo Yohanes ŋlɔ be: “Lɔlɔ̃ na Mawu enye si bena, míalé efe seawo me ɖe asi.” Ne ètsɔ wò dzi blibo lɔ̃ Yehowae la, àkpɔe be “efe seawo mesesẽ o.”—Yohanes I, 5:3.
18 Se kawoe Yehowa de? Efe seawo dometɔ aɖewo ku ɖe nuwɔna aɖewo siwo wòle be míatsri ŋu. Efe kpɔɖeŋu aɖewo dze le aɖaka si le axa 122 me, si fe tanyae nye “Tsri Nuwɔna Siwo Yehowa Lé Fui.” Àkpɔ nuwɔna aɖewo siwo ŋu Biblia tsi tre ɖo le afima. Ne èkpɔ nuwɔna siwo woŋlɔ ɖe afima zi gbãtɔ la, awɔ na wò be menye nu gbegblẽ gãwoe wo dometɔ aɖewo nye o. Gake ne èxlẽ mawunyakpukpui siwo kpe ɖe eŋu hede ŋugble le wo ŋu vɔ la, àva kpɔ alesi gbegbe nunya le Yehowa fe sededewo mee. Ðewohĩ tɔtrɔwo wɔwɔ le wò agbe nɔnɔ mee anye nu sesẽtɔ kekeake si nàdze ŋgɔe. Gake agbe nɔnɔ alesi wòadze Mawu ŋu ahe dzidzeme kple dzidzɔ gãtɔ kekeake vɛ na wò. (Yesaya 48:17, 18) Eye enye nusi nàte ŋu awɔ. Aleke míewɔ nya?
TSRI NUWƆNA SIWO YEHOWA LÉ FUI
- Amewuwu.—Mose II, 20:13; 21:22, 23.
- Agbegbegblẽnɔnɔ.—Mose III, 20:10, 13, 15, 16; Romatɔwo 1:24, 26, 27, 32; Korintotɔwo I, 6:9, 10.
- Gbɔgbɔyɔyɔ.—Mose V, 18:9-13; Korintotɔwo I, 10:21, 22; Galatiatɔwo 5:20, 21.
- Trɔ̃subɔsubɔ.—Korintotɔwo I, 10:14.
- Ahamumu.—Korintotɔwo I, 5:11.
- Fififi.—Mose III, 5:21, 23; Efesotɔwo 4:28.
- Aʋatsokaka.—Lododowo 6:16, 19; Kolosetɔwo 3:9; Nyaɖeɖefia 22:15.
- Ŋukeklẽ.—Korintotɔwo I, 5:11.
- Ŋutasẽnuwɔwɔ.—Psalmo 11:5; Lododowo 22:24, 25; Maleaxi 2:16; Galatiatɔwo 5:20, 21.
- Yakanyagbɔgblɔ.—Mose III, 19:16; Efesotɔwo 5:4; Kolosetɔwo 3:8.
- Ʋumatsrimatsri.—Mose I, 9:4; Dɔwɔwɔwo 15:20, 28, 29.
- Eɖoɖo koŋ agbe fome dzi kpɔkpɔ.—Timoteo I, 5:8.
- Gomekpɔkpɔ le aʋawɔwɔ alo dunyahehe me.—Yesaya 2:4; Yohanes 6:15; 17:16.
- Atama alo atike vɔ̃ɖiwo zazã.—Marko 15:23; Korintotɔwo II, 7:1.
19 Yehowa mebiana nusi míate ŋu awɔ o tsoa mía si gbeɖe o. (Mose V, 30:11-14) Enya nusi míate ŋu awɔ kple míafe ŋutetewo wu mía ŋutɔwo gɔ̃ hã. (Psalmo 103:14) Gawu la, Yehowa ate ŋu ado ŋusẽ mí be míaɖo to ye. Apostolo Paulo ŋlɔ bena: ‘Nutefewɔla enye Mawu, amesi mana mɔ bena, woate mi akpɔ awu alesi miate ŋui la o; ke ana gododo le tetekpɔ me hã nakpe ɖe eŋuti, bene miate ŋu atsɔe.’ (Korintotɔwo I, 10:13) Yehowa ate ŋu ana “ŋusẽ fe agbɔsɔsɔ, si gbã go” la wò be nàte ŋu ado dzi le tetekpɔwo me. (Korintotɔwo II, 4:7) Esi Paulo do dzi to tetekpɔ geɖewo me megbe la, egblɔ be: “Metea ŋu wɔa nuwo katã le…amesi doa ŋusẽm la me.”—Filipitɔwo 4:13.
NƆNƆME SIWO DZEA MAWU ŊU TUTU ÐO
20 Ke hã, menye nusiwo Yehowa lé fui la tsitsri koe ana míafe nu nadze eŋu o. Nusi gahiã enye be nàlɔ̃ nusiwo wòlɔ̃na. (Romatɔwo 12:9) Ðe menye amesiwo fe nukpɔsusuwo, didiwo, kple agbenɔnɔ nyoa ŋuwò eye wosɔ kple tɔwòe nàdi be yeadze xɔ̃e oa? Xɔlɔ̃ mawo dimee Yehowa hã le. Eyata srɔ̃ alesi nàlɔ̃ nusiwo Yehowa lɔ̃na vevie la. Wofo nu tso nusiawo dometɔ aɖewo ŋu le Psalmo 15:1-5, afisi míexlẽ nu tso amesiwo fomevi anye Mawu xɔlɔ̃wo ŋu le. Yehowa xɔlɔ̃wo ɖea nusi Biblia yɔ be ‘gbɔgbɔ fe kutsetse’ fiana. Kutsetse siae nye “lɔlɔ̃, dzidzɔ, ŋutifafa, dzigbɔgbɔ blewu, dɔmekɔkɔ, dɔmenyonyo, [xɔse], dɔmefafa, ɖokuidziɖuɖu.”—Galatiatɔwo 5:22, 23.
21 Biblia xexlẽ kple esɔsrɔ̃ ɣesiaɣi akpe ɖe ŋuwò be nɔnɔme siwo dzea Mawu ŋu nasu asiwò. Eye nusiwo dim Mawu le tso mía si sɔsrɔ̃ akpe ɖe ŋuwò be nàtrɔ wò tamesusu wòasɔ kple alesi Mawu bua nuwoe. (Yesaya 30:20, 21) Zi alesi nèna wò lɔlɔ̃ na Yehowa me le sesẽm ɖe edzii la, zi nenemae didi si le mewò be nànɔ agbe alesi wòadze Mawu ŋu la hã nu asẽ ɖe edzii.
22 Ebia agbagbadzedze be nànɔ agbe wòadze Yehowa ŋu. Biblia tsɔ tɔtrɔ wɔwɔ le wò agbenɔnɔ me sɔ kple amenyenye xoxoa ɖeɖe ɖa ahado amenyenye yeyea. (Kolosetɔwo 3:9, 10) Gake hakpala la ŋlɔ tso Yehowa fe sededewo ŋu be: “Fetu gã le wo me lelé ɖe asi me.” (Psalmo 19:12) Wò hã àkpɔe be yayra geɖe le eme be nànɔ agbe alesi wòadze Mawu ŋu. Ne èwɔ esia la, àna woakpɔ ŋuɖoɖo na nya si Satana fɔ ɖe te eye àdo dzidzɔ na Yehowa fe dzi!
NUSI BIBLIA FIA
- Àte ŋu anye Mawu xɔlɔ̃ ne èɖoa toe.—Yakobo 2:23.
- Satana tsɔ nya ɖe amegbetɔwo katã fe nutefewɔwɔ me léle ɖe asi ŋu.—Hiob 1:8, 10, 11; 2:4; Lododowo 27:11.
- Ele be míatsri nuwɔna siwo medzea Mawu ŋu o.—Korintotɔwo I, 6:9, 10.
- Míafe nu adze Yehowa ŋu ne míetsri nusiwo wòlé fui eye míelɔ̃ nusiwo wòlɔ̃na.—Romatɔwo 12:9.
* Esia mefia be Satanae le amesiwo tsia tre ɖe ŋuwò la zãm tẽ o. Gake Satanae nye xexe sia me mawu, eye xexeme blibo la katã le efe ŋusẽ te. (Korintotɔwo II, 4:4; Yohanes I, 5:19) Eyata míate ŋu akpɔ mɔ be menye amesiamee akpɔ ŋudzedze ɖe mawuvɔvɔ̃gbenɔnɔ ŋu o, eye esia awɔe be ame aɖewo atsi tre ɖe ŋuwò.
Nyabiasewo
1, 2. Yɔ amesiwo nye Yehowa xɔlɔ̃ kplikplikpliwo dometɔ aɖewo.
3. Nukatae Yehowa tiana ame aɖewo wonyea exɔlɔ̃wo?
4, 5. Aleke Yehowa doa ŋusẽ efe amewoe?
6. Nya kae Satana tsɔ ɖe amegbetɔwo ŋu?
7, 8. (a) Nukae na Hiob to vovo na eŋɔlimetɔwo? (b) Aleke Satana ɖee fiae be menye susu nyui ye le Hiob si wòtsɔ subɔa Mawui o?
9. Nukae Yehowa wɔ tso Satana fe nyaʋiʋlia ŋu, eye nukatae?
10. Dodokpɔ kawoe va Hiob dzi, eye aleke wòwɔ nui?
11. (a) Nya evelia kae Satana tsɔ ɖe Hiob ŋu, eye nukae Yehowa wɔ? (b) Aleke Hiob wɔ nui esime wohe dɔléle si me vevesese heliheli le va edzii?
12. Aleke Hiob na wokpɔ ŋuɖoɖo na nya si Abosam fɔ ɖe tee?
13. Nukae do tso Hiob fe nutefewɔwɔ na Mawu me léle ɖe asi me?
14, 15. Nukata míate ŋu agblɔ be nya si Satana tsɔ ɖe Hiob ŋu la ka amegbetɔwo katã?
16. (a) Mɔnu kawo zãm Satana le be yeatsɔ atrɔ amewo ɖa tso Mawu ŋu? (b) Aleke Abosam ate ŋu azã mɔnu siawo ɖe ŋuwòe?
17. Susu ka koŋ tae wòle be míawɔ Yehowa fe sededewo dzi?
18, 19. (a) Se siwo Yehowa de dometɔ aɖewoe nye kawo? (Kpɔ aɖakaa.) (b) Aleke míewɔ nya be Mawu mebiana nusi míate ŋui o tsoa mía si o?
20. Nɔnɔme siwo dzea Mawu ŋu kawòe wòle be wòasu asiwò, eye nukatae esiawo le vevie?
21. Nukae akpe ɖe ŋuwò be nɔnɔme siwo dzea Mawu ŋu nasu asiwò?
22. Viɖe kae ado tso eme ne ènɔ agbe alesi wòadze Mawu ŋu?


text:
Ðe Biblia Ƒo Nu Tso Nyɔnu-Kple-Nyɔnu Alo Ŋutsu-Kple-Ŋutsu Ƒe Srɔ̃ɖeɖe Ŋua?
Ale si Biblia ɖo eŋui
Mía Wɔla de sewo ku ɖe srɔ̃ɖeɖe ŋu tso gbe aɖe gbe ʋĩ ke hafi dziɖuɖuwo va te sewo dede ku ɖe srɔ̃ɖeɖe ŋu. Biblia fe agbalẽ gbãtɔ gblɔ na mí be: “
Ŋutsu agblẽ fofoa kple dadaa ɖi ahaku ɖe srɔ̃a ŋuti, eye woanye ŋutilã ɖeka.” (1 Mose 2:24) Numekugbalẽ aɖe (Vine’s Expository Dictionary of Biblical Words) gblɔ be Hebrigbe me nya si gɔme woɖe be “
srɔ̃” la fia “
amegbetɔ nyɔnu.” Yesu ɖo kpe edzi be ele be ame siwo aɖe wo nɔewo la nanye “
atsu kple asi.”—Mateo 19:4.
Eya ta ɖe Mawu ɖoe be srɔ̃ɖeɖe nanye kadodo sẽŋu aɖe si anɔ anyi ɖaa le ŋutsu kple nyɔnu dome. Wowɔ ŋutsu kple nyɔnu wosɔ nyuie na wo nɔewo ale be woakpe ɖe wo nɔewo ŋu ahakpɔ wo nɔewo fe seselelãme kple gbɔdɔdɔ fe nuhiahiãwo gbɔ, eye woadzi viwo.


text:
GBETAKPƆXƆ APRIL 2014
Ðe Wòhiã Be Nàdo Gbe Ða?
Ne Mawu nya nu siwo hiã mí xoxo ɖe, ɖe wògahiã kokoko be míado gbe ɖa? Biblia ɖo nyabiase sia ŋu.
Nu Ka Tae Amewo Doa Gbe Ða?
Mawudzimaxɔsela geɖewo gɔ̃ hã doa gbe ɖa. Nu ka tae?
Ðe Wòhiã Be Nàdo Gbe Ða?
Mawu ate ŋu aɖo gbedodoɖa ŋu gake manye to nukumɔnu dzi kokoko o.
Wotsɔ Biblia Ðo Nye Biabiawo Katã Ŋu Nam!
Isolina Lamela nye Katoliko nyɔnu saɖeagaxɔmenɔla hafi va zu Kɔmiunisttɔ, gake dzi va ɖe le efo. Emegbe eva do go Yehowa Ðasefowo, eye wozã Biblia tsɔ kpe ɖe eŋu wòkpɔ tameɖoɖo si koŋ le agbea ŋu.
Àte Ŋu Aɖu Tetekpɔ Dzi!
Afɔɖeɖe etɔ̃ siwo ate ŋu ado ŋusẽ wò nàɖu ɖokuiwò dzi.
Ènyaa?
Le blema Roma la, ɖoɖo kae nɔ anyi si ana wòasesẽ na kluvi be wòasi le efe afetɔ gbɔ? Nu ka tae Tirotɔwo fe amedede dzĩ lae nye amadede si xɔ asi wu le blema?
Thomas Emlyn
—Busunyae Wògblɔa, Alo Nyatefee Wòto?
Biblia me numekuku siwo wòwɔ la na wòdze nya me le Ireland Sɔlemea kple Queen’s Court ʋɔnudrɔ̃fea gbɔ.
Biblia Me Biabiawo Ƒe Ŋuɖoɖowo
Yesu ɖe afɔ siwo awɔe be ŋutifafa nava nɔ anyigba dzi le etsɔme.
Internet Dzi Nu Bubuwo
Tameɖoɖo Kae Le Agbea Ŋu?
Èbia nya sia ɖokuiwò kpɔa, ‘Tameɖoɖo kae le agbea ŋu?’ Xlẽ nu tso ale si Biblia ɖo nya ma ŋu.


text:
Yaa Asantewaa
Wodzi Yaa Asantewaa (1840 - Kele 7, 1921) le Besease le Asante nutome. Yaa Asantewaa ɖe afetɔ Nana Owusu Kwabena eye wodzi vinyɔnuvi ɖeka si nye Ama Seerwah Brekatu ko, Yaa Asantewaa nɔ Besease hetsi hafi ʋu yi Boankra be woakpɔ efe agblewo dzi eye woaga keke wo ɖe dzi ha.
Esi Iŋlis-yevuwo le mamayɔvia, Afrane Kuma le fe 1896 me la Yaa Asantewaa ɖu dzi abe fianyɔnu kple Dufia ŋutsu. Yaa Asantewaa ho aʋa ɖe Inŋlisyevuwo ŋu le fe 1900 esi Mɔmefia Hodgson di vevie be yeaxɔ Asantefia fe sikazikpui. Ke nu bubu siwo na Asanteawo ho aʋa vevie sia wo enye a. adzɔga si Iŋlis dziɖuɖu ɖo be Asanteawo naxe b. Iŋlis yevuwo fe fiaga Prempe I fe aboyoɖeɖe d.Asanteawo dzi zizi be woawɔ mɔɖedɔ kple agbatsɔdɔ ɖ. Iŋlisiawo fe dzotɔtɔ du aɖewo le Kumasi gbɔ Hafi Yaa Asantewaa kple Asanteawo na ho aʋa la, Nyɔnufia Yaa Asantewaa kpe kple fiawo le Tedoxe 28lia le 1900 fe zatife eye wonyi dzo . Aʋa sia tso dziku si wodo na Asanteawo to Hodgson fe biabia be woatsɔ Asanteawo fe fiazikpuiga si wofa sika la na Iŋlisiawo ta.
Yaa Asantewaa zu aʋafia eye woɖo Edweso abe tanɔfe na efe aʋakɔ. Etia Akwasi Badu abe aʋaŋgɔgbea. Yaa Asantewaa fe aʋaɖaŋu aɖewo enye be woaɖo gli ɖe Kokofu mɔdodo dziabd akpoxɔnu ɖe yevuawo fe tuvɔwo ŋu. Wogblɔ ha be ede amatsi tɔxɛ si wowuna ɖe asrafowo dzi esi wɔe be tukpe melɔa wo bɔbɔe o. Yaa Asantewaa ŋutɔ kpe aʋa kple yevuawo gake mexɔ tukpe bi ɖeka gɔ ha o. Iŋlis yevuwo fe aʋalɔgo si aʋafia ST Hill, Lt. Aspinall, kple Major Manta-naro kplɔ la kpe aʋa kple Asanteawo le Anyɔnyɔ 30lia le fe 1900me. Esi yevuawo si Asanteawo la woga trɔ yi Kumasi. Esi yevuawo di vevie be ye woa le fia tsitretsilawo ta la, wona mɔnukpɔkpɔ fia siwo he wo ɖokuiwo ɖe go la be woakpɔ ablɔɖe tohe aɖeke manɔmee. Yevuawo na adzɔga pɔnde 600 be amesiame si ate ŋu le fia siwo ho aʋa dometɔ aɖe la akpɔ gome tso ga home sia me. Esia wɔe be wote ŋu le Asantefia gede siwo ho aʋa ɖe Iŋlisiawo ŋu la. Le Anyɔnyɔ 30lia la Asantewaa kpe aʋa vɔɖitɔ kple Iŋlisiawo esime Asanteawo bu ame alafa eve kple ewo sɔŋ esi me fia ade ha nɔ. Togbɔ be woɖu Asanteawo dzi le aʋa sia me ha la Yaa Asantewaa mena ta o. Ke boŋ esi yi Atwima heva do ɖe Tepa, ke le Tedoxe 3lia le fe 1901 me la ena ta. Iŋlisiawo ɖe aboyo Yaa Asantewaa hekplɔe yi ɖe Seychelles fukpo dzi . Wodze mɔzɔzɔa gɔme tso Elmina le Mai fe ŋkeke 25lia. Woɖo tɔdziʋu alo meli si woyɔna be 'Darkwa”. Meli sia ɖi go ɖe Sechelles le Yuni le fe akpe ɖeka alafa asieke (1901) me . Yaa Asantewaa nɔ fukpo sia dzi vaseɖe esi woku le Ɔktoba 18lia, 1921 dzi. Exɔ fe alafa ɖeka kple ɖeka (101) hafi ku Togbɔ be Yaa Asantewaa abe fia ho aʋa ɖe Iŋlisiawo ŋu be yeaʋli yefe dukɔ ta ha la ewɔ domedzadzraɖo dɔ ha. Edi vevie be Asanteawo nawɔ ɖeka kple Iŋlisiawo le tudada gbatɔ le Bari megbe hafi.


text:
SƆHƐWO BIANA BE
Ðe Ame Sia Sɔ Nama?
Èke ɖe ame si ate ŋu ava nye wò kpeɖeŋutɔ nyui ŋua? Ne nenemae la, aleke nàwɔ anya ne ame sia sɔ na wò?
Ehiã be nàlé ŋku ɖe nu siwo yi ŋgɔ wu gotagomedzedzeme ŋu. Ne nyɔnuvi aɖe dze tugbe la, mefia kokoko be enye ame si dzi woate ŋu aka ɖo o, nenema kee ne ŋutsuvi aɖe xɔ ŋkɔ la mefia be anye agbe nyui nɔla godoo o. Àdi be yeaɖe ame si ana nàɖe dzi ɖi, ame si fe nɔnɔmewo kple taɖodzinuwo sɔ kple tɔwò.—1 Mose 2:18; Mateo 19:4-6.
Lé Ŋku Ðe Nu Siwo Yi Ŋgɔ Wu Gotagomedzedzeme Ŋu
Lé ŋku ɖe ame si fe nu lé dzi na wò la ŋu anukwaretɔe. Gake kpɔ nyuie! Ne mènya wɔwɔ o la, ɖewohĩ nu siwo nàdi be yeakpɔ la ko ŋue wò susu ava nɔ. Eya ta gbɔ dzi ɖi. Dze agbagba nàlé ŋku ɖe nɔnɔme siwo ŋutɔŋutɔ le xɔ̃wòa si la ŋu.
Ame geɖe siwo ɖoa gbe ɖi kple wo nɔewo la mekpɔa nu yia ŋgɔ wu gotagomedzedzeme o. Ke boŋ, wotsia dzi hetɔa asi nu siwo me wosɔ le la dzi, hegblɔna be: “Míelɔ̃a hadzidzi ɖeka tɔgbiwo.” “Míelɔ̃a modzakaɖeɖe ɖeka tɔgbiwo.” “Míafe susuwo sɔ le nu sia nu me!” Gake ahiã be nàkpɔ nu ayi ŋgɔ wu gotagomedzedzeme ko. Ehiã be nàde dzesi “dzime fe ame ɣaɣla” la. (1 Petro 3:4; Efesotɔwo 3:16) Le esi tefe be wò susu nanɔ nu siwo me miesɔ le ko ŋu la, dze agbagba nànya ale si wòawɔ nui ne masɔmasɔwo do mo ɖa.
Le kpɔɖeŋu me, bu nu siwo gbɔna la ŋu:
Aleke ame sia kpɔa masɔmasɔwo gbɔ? Ðe wòtea tɔ ɖe efe susu ko dzi, ‘doa dziku’ kabakaba alo ‘daa gbe ɖe ame gbɔa’? (Galatiatɔwo 5:19, 20; Kolosetɔwo 3:8) Alo ɖee ame sia sea nu gɔmea, si fia be elɔ̃na faa ɖea asi le nya ŋu bene ŋutifafa nanɔ anyi ne nu si dzɔ la menye se aɖeke dzi dada oa?—Yakobo 3:17.
Ðe ame sia dzea agbagba be yeana woawɔ nu ale si yedi la kokokoa? Ðe wòdina be nàlɔ̃ ye ɖeka ko alo nye ame si ʋãa ŋua? Ðe wòdina godoo be yeanya nu sia nu si nàwɔ alo afi sia afi si nàyia? Ðetugbui aɖe si ŋkɔe nye Nicole la gblɔ be: “Mesena be ɖekakpui kple ɖetugbui aɖewo siwo le gbe ɖom ɖi la wɔa dzre le esi ame ɖeka doa dziku be ame evelia menana yenyana afi siwo wòado ayi o ta. Mekpɔe be ema nye dzesi be kuxi aɖe li.”—1 Korintotɔwo 13:4.
Aleke amewo bua xɔ̃wò si nèle gbe ɖom ɖi kpli la? Anyo be nàɖo dze kple ame siwo nya xɔ̃wòa nyuie ɣeyiɣi didi aɖee nye esia, abe ame tsitsi kpɔnutefe siwo le efe hamea me la ene. Woana nànya ne ame si ŋu ‘woɖia ɖase nyuie tsoe’ wònye.—Dɔwɔwɔwo 16:1, 2.


text:
Nya Kae Biblia Gblɔ Tso Nutáta Ðe Ŋuti Ŋu?
Ale si Biblia ɖo eŋui
Zi ɖeka pɛ ko Biblia fo nu tso nutáta ɖe ŋuti ŋu le 3 Mose 19:28 be: “Migatá nu ɖe ŋuti hã o.” Mawu de se sia na Israel-viwo tsɔ na woto vovo na dukɔ siwo fo xlã wo. Dukɔ mawo me tɔwo táa wofe mawuwo fe ŋkɔwo kple dzesiwo ɖe ŋuti. (5 Mose 14:2) Togbɔ be se si wode na Israel-viwo mebla mí Kristotɔwo o hã la, mɔfiame aɖe dze le eme si ŋu wòhiã be míabu vevie.
Ðe wòsɔ be Kristotɔ natá nu ɖe ŋutia?
Mawunyakpukpui siwo gbɔna ate ŋu akpe ɖe ŋuwò nàde ŋugble tso nyaa ŋu:
‘Nyɔnuwo hã nado awu le ameŋububu me.’ (1 Timoteo 2:9) Mɔfiame ma yi na ŋutsuwo kple nyɔnuwo siaa. Ele be míade bubu ame bubuwo fe seselelãme ŋu eye míafo asa na amewo fe susu hehe va mía ɖokuiwo dzi madzemadzee.
Ame aɖewo táa nu ɖe ŋuti be ne woabu yewo be yewole ame me alo atsɔ aɖee fia be yewole yewo ɖokui si, eye ame bubuwo hã wɔa esia be yewoatsɔ aɖee afia be yewokpɔ mɔ awɔ nu si yewodi kple yewofe ŋutilã. Evɔ Biblia de dzi fo na Kristotɔwo be: “Miatsɔ miafe ŋutilãwo ana wòanye vɔsa gbagbe, si le kɔkɔe, si dzea Mawu ŋu, si anye subɔsubɔdɔ kɔkɔe si me miazã miafe tamebubu ŋutete le.” (Romatɔwo 12:1) Zã wò “tamebubu ŋutete” nàtsɔ akpɔe ɖa be nu ka tae yedi be yeatá nu ɖe ŋuti mahã. Ne esi wònye atsyã si le tsia dzi tae alo nèdi be woabu ye ɖe amewo fe hatsotso aɖe me tae la, ɖo ŋku edzi be ame fe susu tea ŋu trɔna kaba, evɔ nutáta ɖe ŋuti ya nɔa anyi ɖaa. Ðokuiwò me dzodzro alea ate ŋu akpe ɖe ŋuwò nàtso nya me nyuie.—Lododowo 4:7.
“Veviedola fe tameɖoɖo hea viɖe vɛ, ke ame si tsi klokloklo la, dea hiã afe.” (Lododowo 21:5) Zi geɖe ɖeko amewo tsia klokloklo táa nu ɖe ŋuti, gake eva kpɔa ŋusẽ ɖe fomedodo si nɔa wo kple ame bubuwo dome kple wofe dɔwɔɖuinyawo dzi le ɣeyiɣi didi aɖe megbe gɔ̃ hã. Nutáta ɖe ŋuti ɖeɖe ɖa tea ŋu vena ŋutɔ eye wòxɔa asi hã ŋutɔ. Numekulawo kple dɔwɔfe siwo tutua nutáta ɖa le amewo ŋuti siaa gblɔ be eva vea ame siwo táa nu ɖe ŋuti la dometɔ akpa gãtɔ mlɔeba.


text:
NU SI AKPE ÐE ƑOMEWO ŊU | VIHEHE
Ale Si Nàɖo Dze Kple Viwò Si Nye Ƒewuivi
KUXIA
Esime wònye ɖevi dzaa ko la, egblɔa nya sia nya na wò. Esi wòɖo fewuiwo me ko la, megadina be yeaɖo dze kpli wò o. Ne èdze agbagba be yeaɖo dze kplii la, ɖeko wòaɖo nyaawo ŋu kpuikpuikpui ko alo anɔ nya hem kpli wò.
Àte ŋu asrɔ̃ ale si nàɖo dze kple viwò fewuivi. Gake gbã la, na míade ŋugble tso kuxi eve aɖewo siwo ate ŋu ado mo ɖa la ŋu.
NU SI GBƆ WÒTSONA
Wodina be ablɔɖe nasu yewo si. Hafi viwò fewuivi natsi ava zu ame tsitsi si anɔ eɖokui si la, menye zã ɖeka kple efe ŋufɔke fe nu koe wònye o—exɔa ɣeyiɣi. Ƒewuivi aɖewo dina be woana ablɔɖe geɖe wu yewo; eye ɣeaɖewoɣi ablɔɖe vi aɖe koe dzila aɖewo hã nana wo vi fewuiviwo. Ne edzɔ alea la, nyahehe sesẽ si hea tɔtɔ vanɛ la nɔa dzilawo kple wo vi fewuivia dome. Brad, * si nye fe 16 vi aɖe xa nu be: “Dzinyelawo dina be yewoagblɔ nu sia nu si wòle be mawɔ nam.” Egblɔ hã be: “Ne dzinyelawo mena ablɔɖe geɖe wum kaka mexɔ fe 18 o la, maʋu le afea me!”
Ŋutete le wo si be woabu nuwo ŋu ayi ŋgɔ. Ale si nuwo nya le tututu ko la, nenemae ɖevi suewo ya kpɔnɛ. Gake fewuiviwo ya dzea agbagba be yewoase nu si tae wòle nenema ɖo la gɔme. Ŋutete sia fe amesinɔnɔ le vevie, eye ekpena ɖe fewuiviwo ŋu be woawɔ nyametsotso nyuiwo. Nu si ɖevi sue abu be esɔ fe kpɔɖeŋu aɖee nye esi: ‘Dada lé akpɔnɔ ɖeka ɖe asi, eŋe eme ɖe eve pɛpɛpɛ, etsɔ ɖeka nam eye wòtsɔ evelia na nɔvinye.’ Le afi sia la, nu si da sɔ koe nye be woma nua me pɛpɛpɛ. Gake fewuivi ya akpɔe be esia mawɔ dɔ bɔbɔe nenema ɣesiaɣi o. Anɔ susum be, nua mama pɛpɛpɛ ɣesiaɣi mefia be womeba ame aɖeke o. Ŋutete si nye be woabu nuwo ŋu ayi ŋgɔe akpe ɖe viwò fewuivia ŋu be wòakpɔ ta na nya sesẽ siawo tɔgbi. Nu kae ate ŋu ado tso esia me? Ŋutete sia awɔe be wòava nɔ nya hem kpli wò.
NU SI NÀTE ŊU AWƆ
Ɣesiaɣi si wòanya wɔ la, miɖo dze tso nu vovovowo ŋu. Wɔ mɔnukpɔkpɔ siwo ʋu ɖi la ŋu dɔ. Le kpɔɖeŋu me, dzila aɖewo de dzesii be fewuiviwo lɔ̃na faa be yewoaɖo dze ne wole afemedɔwo wɔm alo ne wole ʋu me, alo aɖo dze ne womedze ŋgɔ wo dzilawo ŋkume-kple-ŋkume o.—Biblia fe mɔfiame: 5 Mose 6:6, 7.
Wò nyawo nenɔ kpuie. Mehiã be nàhe nya sia nya kplii kokoko o. Ke boŋ gblɔ wò susu . . . eye nàtɔe ɖe afi ma. Ne èwɔe alea la, viwò fewuivia awɔ ɖe wò nyaa dzi emegbe togbɔ be adze le gɔmedzedzea me abe ɖe menɔ to ɖom ene o hã. Na ɣeyiɣii be wòawɔ esia.—Biblia fe mɔfiame: Lododowo 1:1-4.
Ðo to wo, eye wò nya me megasẽ o. Ðo to nyuie—eye mègatso nya ɖe enu o—esia ana nàkpɔ kuxi bliboa. Ne èle nya ŋu ɖom nɛ la, na wòadze be yese egɔme nɛ. Ne ètea tɔ ɖe sewo dzi ɣesiaɣi la, viwòa hã anɔ mɔnuwo dim le se mawo ŋu. Agbalẽ si nye Staying Connected to Your Teenager gblɔ be: “Esiae wɔnɛ be ɖeviwo dina be yewoanɔ agbe eve. Gbã, wogblɔa nu si wokpɔ be eyae yewo dzilawo di be yewoase la na wo; eye evelia, ne womele wo dzilawo gbɔ o la, woadi be yewoawɔ nu bubu.”—Biblia fe mɔfiame: Filipitɔwo 4:5.
Mègado dziku o. Kari, si nye fewuivi, gblɔ be: “Ne mía kple danye fe susu mesɔ le nane ŋu o la, edoa dziku ɖe nya sia nya si megblɔ ŋu. Esia doa dziku na nye hã, si wɔnɛ be míafe dzeɖoɖoa trɔna zua nyahehe.” Esi nàna wò dziku nafla tefe la, gblɔ nya aɖe si aɖee afia be yese efe nɔnɔmea gɔme. Le kpɔɖeŋu me, esi nàgblɔ be, “Menye nya aɖekee nye ema o ɖe!” tefe la, gblɔ boŋ be, “Mekpɔe be esia te ɖe dziwò vevie.”—Biblia fe mɔfiame: Lododowo 10:19.
Ne anya wɔ la, na mɔfiame, mèganɔ nu ɖom o. Ŋutete si le viwò fewuivia si be wòabu nuwo ŋu ayi ŋgɔe la nye nɔnɔme si wòle be wòatu ɖo. Eya ta ne ehiã be wòawɔ nyametsotso aɖewo la, mègaxɔ nyametsotso mawo awɔ ɖe enu o. Ne miele nya aɖe me dzrom la, ɖe mɔ nɛ eya ŋutɔ nado egbɔkpɔnu fe susu aɖewo ɖa. Azɔ ne miefo nu tso susu siwo wòdo ɖa dometɔ aɖewo ŋu vɔ la, àte ŋu agblɔ be: “Egbɔkpɔnu ʋɛ aɖewoe nye ema nègblɔ. Gabu eŋu ɖewohĩ egbe kple etsɔ, emegbe míafo nu tso nyametsotso si nèwɔ kple nu si tae nèwɔe nenema ŋu.”—Biblia fe mɔfiame: Hebritɔwo 5:14.
^ mm. 7 Míetrɔ ŋkɔ siwo le nyati sia me.


text:
Ðe Mieɖoa Mawunyadɔgbedelawo Ðe Duta?
Ɛ̃. Mí Yehowa Ðasefowo katã míedzea agbagba be míaɖe mawunyadɔgbedelawo alo dutanyanyuigblɔlawo fe gbɔgbɔ afia afi ka kee míeɖale o, eye míefoa nu tso míafe dzixɔsewo ŋu na ame siwo míedoa goe la edziedzi.
Tsɔ kpe ɖe eŋu la, Ðasefo aɖewo ʋuna yia wofe dukɔa fe akpa siwo amewo mese Biblia me nya nyuia le kpɔ o la. Ðasefo bubu aɖewo hã ʋuna yia duta be yewoakeke yewofe subɔsubɔdɔa ɖe enu. Dzi dzɔa wo be yewo hã yewole akpa aɖe wɔm le nya si Yesu gblɔ ɖi be “mianye nye ɖasefowo . . . va se ɖe anyigba fe sefe ke” la me vava me.
Le fe 1943 me la, míeɖo suku aɖe be woana hehe tɔxɛ ame siwo anye mawunyadɔgbedelawo alo dutanyanyuigblɔlawo dometɔ aɖewo. Tso fe ma me la, Ðasefo 8,000 kple edzivɔwoe de suku sia si woyɔna be Gbetakpɔxɔ Habɔbɔa Ƒe Gilead Biblia Suku.